ИнтерФУТБОЛ :: Бахтиёр Зайнутдинов: «Ростов»га ўтганимга ачинмайман»\nБахтиёр Зайнутдинов: «Ростов»га ўтганимга ачинмайман»\nЖорий мавсумда «Ростов»нинг асосий таркибидан мустаҳкам ўрин олган Бахтиёр Зайнутдинов Vesti.kz таснифига кўра Қозоғистоннинг 2019 йилдаги энг яхши спортчиси унвонига лойиқ топилди. Ана шу муваффақиятлар боис, нашр мухбири мамлакатнинг етакчи футболчисидан эксклюзив интервью олиш мақсадида у истиқомат қилаётган Дон соҳилига йўл олди.\nТаъкидлаш жоизки, Исломбек Куатнинг РПЛдаги уй дебютига гувоҳ бўлиш учун Оренбургга уюштирилган сафардан кейин Ростовда бутунлай ўзга оламга келиб қолгандек бўлдик. «Бу шаҳар яқинда ЖЧ мезбонлигини аъло даражада уддалай олганини нафақат у ердаги инфратузилма (аэропорт, стадион, йўллар), балки маҳаллий аҳолининг кайфиятида ҳам яққол акс этиб туради. Ростовликларнинг дунёни ҳис этишлари қандайдир воқеага боғлиқ эмас , улар доимо самимийлар» деганди Бахтиёр суҳбатимиз сўнггида.\n«Ростов» - ЦСКА учрашуви бўлиб ўтган 9, март санасида табиат ҳам майдон эгаларини қўллаб,қувватлагандек серқуёш об,ҳавони совға қилган, стадионга туташ кўчаларда 2-3 км.ли мухлислар армиясини кўриш мумкин эди. Воршилов кўприги орқали сервиқор Доннинг гўзаллигидан илҳом олган ҳолда «Ростов,Арена»га ташриф буюриш эса аллақачон анъана мақомига кўтарилганди.\nКутилганидек, совринли ўринларга даъвогарлик қилаётган жамоалар ўртасидаги учрашув ўта кескин ва муросасиз тарзда кечди. Қаҳрамонимиз билан бафуржа суҳбатлашиш мақсадида Бахтиёр билан ўйиндан кейинги кунда шаҳарнинг марказий паркларидан бирида учрашдик. Табиийки, асосий рақибларнинг биридан 3 очкони тортиб олингани унинг кайфиятини кўтарган бўлсада, ўйиндан кўнгли тўлмаганини яшириб ўтирмади:\n- Рақибларимиз 2та қизил карточка олишди. Очиғи, биз уларни «янчиб» ташлашимиз керак эди. Биз эса 77, дақиқада ўз дарвозамиздан тўп олиб чиқдик, 3:2. Бу қалтис ҳисоб билан мухлисларимиз ва мураббий асабларини адо қилдик. Хайриятки, бахтимизга Песьяков ишончли ўйнаб, ғалабани сақлаб қолди. Ўйиндан кейин унга миннатдорчилик билдирдик.\n- Бундай ҳаяжонли беллашувлардан кейин яқинларинг қандай муносабат билдиришади?\n- Улар муваффақиятда ҳам, омадсизликда ҳам, доимо қўллаб,қувватлашади.\n- «Спартак»ка қарши баҳсдаги дублдан кейин қанча «смс»лар олдинг?\n- Жуда кўп, айниқса, Қозоғистондан. «Тараз» ва «Остона» мухлислари табрикладилар.\n- Ростовда ўзингни қандай ҳис этяпсан, айнан шаҳар муҳитида?\n- Ростини айтсам, шаҳар менга Таразни эслатади. Жануб иқлими, кўп миллатли аҳоли. Ўзимни худди уйдагидек сезаман ва албатта, мухлислар. Кеча ўзинг кўрдингку, трибуналарда бирорта бўш ўрин қолмаганди (40000 мухлис, жорий мавсум рекорди), ажойиб атмосфера.\nПарк унчалик гавжум эмас. Лекин шу шароитда ҳам Зайнутдиновни танишяпти, «Ростов» мухлиси биргаликда суратга тушишни илтимос қилди, Бахтиёр рад этмади. Кўнгилчан йигит.\n- Бахининг ўйинига нима дейсиз? , сўрадим мухлисдан.\n- Ўйинга гап йўқ, ҳаммаси жуда зўр бўлди.\n- Унинг қайси фазилати сизга кўпроқ ёқади? Ўзидан сўрасам, устун жиҳатим йўқ, деди.\n- Менга унинг олдинги чизиқдаги ҳаракатлари ёқади.\n- Кеча ҳақиқий ҳаёт,мамот жанги бўлдими?\n- Ҳа, жуда ажойиб! Муҳими, Серёга хатога йўл қўймади («Ростов» дарвозабони Сергей Песьяков)\nШу пайт Бахтиёр шаҳар сайрига таклиф этди. Суҳбатни йўл,йўлакай давом эттирдик.\n- Жорий мавсумда жамоа ўзгача услубда тўп сурмоқда, сен ҳам қанотга яқинроқ ерда ўйнаяпсан. Бу сен учун қулайроқми?\n- Қулайроқ позицияга ўтдим дейишга асос йўқ. Шунчаки, аввалги мавсумда жамоа 5та ҳимоячи билан ўйнарди. Энди 4,3,3 схемасига ўтдик. Мураббий кўрсатмасига кўра, қанотда тўп суряпман.\n- Демак, сенинг рақобатчинг Ионов эканда?\n- Олдинги чизиқдагилар доимо ўрин алмашиб турамиз. Марказий ярим ҳимоячи ҳам қанотга ўтиши мумкин. Шу сабабли, ҳужумкор чизиқдагилар, менинг рақобатчиларим.\n- ЦСКАга қарши ўйинда Роман Ерёменко чуқур таассурот қолдирди. У сен билан ўйнаётган футболчиларнинг энг зўрими?\n- Ҳайратга лойиқ футболчи. Унинг фунтларини тушуниш қийин, ёнма,ён тўп суриш эса лаззатнинг ўзи!\n- Бироқ кеча пенальтини голга айлантира олмади. Бунақа омадсизликлар кўп эмасдир?\n- Ҳа, лекин охирги ўйинларда 2 ,3 марта пенальтилардан фойдалана олмадик. «Спартак» дарвозасини Ивелин забт этолмаганди. Ҳечқиси йўқ, муҳими, ЦСКАни енгдик.\n- Сен ҳам омадингни синаб кўриш истагини билдирдингми?\n- Бизда бу вазифа Ерёменко ва Поповга топширилган.\n- Дейлик, Россия Кубоги мусобақасида пенальтилар сериясидан фойдаланиш зарурати юзага келди...\n- Агар серияда бўлса, гап,сўзга ўрин йўқ, доим тайёрман.\n- Терма жамоамизнинг пенальти ижрочисини эслатиб қўйсанг...\n- Очиғи, мен ҳам билмайман. Бу имкониятни бизга беришмайди (кулади)\n- «Ростов», умуман, РПЛ вакилларидан қайси футболчиларни алоҳида эътироф этган бўлардинг?\n- Жамоамиздаги Попов, Ерёменко, Шомуродовлар , топ,ўйинчилар. Ҳозир жамоамизда ҳужумкор ўйин кўрсатадиган савияли ўйинчилар жамланган.\n- ЦСКАга қарши ўйин борасида Карпин ўз муносабатини билдирдими?\n- ўйиндан кейинги кун одатда тикланиш машғулотлари, массаж билан ўтади. Эртага назарий машғулотлар куни. Шунда ўйин муҳокамаси ҳам бўлади. Ўйлашимча, эшитадиганимизни эшитсак керак. Чунки жуда ёмон ўйнадик.\n- Шаҳар жуда хушманзара экан, бу ер сенга ёқяптими?\n- Ҳа, ҳаммаси худди Тараздагидек. Ҳатто қази ейиш имконияти ҳам бор. Тўғри, уни қозоқлар эмас, кавказликлар тайёрлашади. Лекин жуда мазали, уйда тайёрланган. Яъни, қўлбола тансиқ таом.\n- Элдор Шомуродовга бағишланган интервьюда ёзилишича, у «Олмос» бозорига тушликка бораркан. Сен ҳам у ерга борганмисан?\n- Ҳа. У шунчаки, оддий бозор. У ерда хонаки таомлар, масалан, мазали манти тайёрлашади. Россияда бунақанги мазали шарқ таомларига дуч келиш қийин.\n- Қариндошларинг ҳам у,бу жўнатиб туришадими?\n- Ўзим 3 марта уйга бориб келдим. Ҳар сафар ўзим билан қази олиб келдим.\n- Жамоадошларингга ҳам совға олиб келдингми?\n- Қозоғистон шоколодидан олиб келгандим, йиғин пайтида меҳмон қилдим. Айтишларича, кофе билан мазали, лекин ўзи аччиқ эмиш. Қази эса кимгадир ёқди, кимгадир - йўқ.\n- Олис юртлардан келган жамоадошларинг от гўшти хусусида қандай фикрдалар?\n- Асосан, уларга маъқул бўлмади. Тўнғиз гўштини ейишади, от гўшти эса азобнинг ўзи.\n- Ростовда қайси футболчи сенга биринчи бўлиб пешвоз чиқди?\n- Шомуродов билан илк учрашувдаёқ апоқ,чапоқ бўлиб кетдик.\n- Бу тушунарли, тилингиз, маданиятингиз яқин.\n- Аввалги йиғинда Байрамян билан битта хонада яшадик. Жуда қувноқ йигит, арманиларни биласизку, улар бор жойда доимо мусиқа, рақс.\n- Байрамяннинг айтишича, сени қандайдир сериални томоша қилишга ундаган экан.\n- Тўғри, «Спартак» Йиғин пайтида кўрдик. Умуман, жамоамиз жуда аҳил. Бир нечта юлдузларимиз бўлишига қарамасдан, ҳаммаси оддий йигитлар. Маҳаллий ва хорижийларга ажратиш йўқ.\n- Кундалик ҳаётда кўникишинг қийин бўлган жиҳатлар ҳам бўлдими?\n- Йўқ, ҳаммаси рисоладагидек ўтди. Фақат маҳаллий футболга кўникиш бир оз қийинчилик туғдирди. Бу ерда тезлик юқори, жисмоний ҳолат, кураш савияси, қарорлар қабул қилиш ҳам. Қўшимчасига, ўйинчиларнинг савияси ҳам Қозоғистон чемпионати вакилларидан кескин фарқ қилади. Аввалига жисмоний тайёргарлик ва фикрлаш тезлиги менга бир оз панд берди. Аммо вақт ўтиши билан ҳаммаси изга тушиб кетди.\n- Болалик йилларинг ҳақида маълумот берсанг ва нима сабаб футболни танладинг?\n- Акам «Тараз»да 3, дарвозабон эди, отам футболни ёқтиради. Стадионга «Тараз» - чемпион!» деб ёзилган плакат билан борганимиз ёдимда. Янглишмасам, бу 2004 йилда бўлганди. Ўша йили «Тараз» Қозоғистон Кубогини қўлга киритганди.\n- Ўша даврда «кумир»ларинг кимлар эди? Айнан «Тараз» футболчиларидан.\n- Кренделев, Елеусинов, Мирзабаев, Мазаев каби футболчиларни эслайман. Улар шаҳримизнинг номдор ўйинчилари эдилар.\n- Футбол сен учун касб бўлиб қолишини қачон фаҳмладинг?\n- Болалигимдан орзу қилганман, таркибдаги ўйинчиларни кузатар ва ўзимни улар ўрнида тасаввур қилардим. Қолаверса, қариндошимиз Азиз Анорметов «Тараз»да тўп сурарди. У бизга футболкаларни совға қилар, биз жуда бахтиёр эдик.\n- «Қайрат» академиясининг собиқ раҳбари Павел Черепанов сени 16,17 ёшли пайтингда қабул қилиш истагида бўлганлиги, лекин жароҳат бунга халал берганлигини айтганди...\n- Ҳа, 4 йил аввал Гранаткин Хотира турнирида жароҳат олгандим. Ундан фориғ бўлиш анча қийин кечганди. «Тараз» ўринбосарларидаги йигитлар жарроҳлик операцияси учун 350000 танга пул тўплашганди. Мураббийлар ҳам баҳоли,қудрат ёрдам беришган. Кўмаклашганлар рўйхати уйимда турган. Операция амалга оширилди. Бироқ ундан кейин қизиқиш ғойиб бўлди. Шу боис, ўртада танаффус юзага келганди.\n- Жамоадошларингга пулларини қайтариб бердингми?\n- Қайтардим, аммо улар олишмади, мавриди келганда маишат уюштиришимни айтишди. Кейин бутун жамоани уйга таклиф этганим ёдимда: палов, мева,чева, ширинликлар дегандек...\n- «Қайрат»дан таклиф бўлдими?\n- Ҳа, лекин асосий таркибга эмас, академияга.\n- Черепанов билан мулоқотда бўлдингми?\n- Ҳа, у инсонни жуда ҳурмат қиламан.\n- У ота,онанг билан суҳбатлашдими?\n- Ҳа, улар жуда яхши танишлар.\n- Муваффақиятли мавсумдан кейин «Астана» ўзига чорлади. «Қайрат» ҳам харидор бўлдими?\n- Ҳа, «Қайрат»дан ташқари, «Иртиш» ҳам қизиқиш билдирганди. Ваниантлар анчагина эди. Бироқ мен «Астана»ни танладим. Григорий Константинович Бабаяннинг қўнғироғи мен учун бурилиш нуқтаси бўлди. «Астана» нима бўлганда ҳам, «Астана» Аввалига бир оз чўчидим, кейин ўтишга қарор қилдим.\n- Хуллас, «Астана» таркибида мавсумни кўнгилдагидек ўтказдинг. Агентинг Евгений Новиковнинг айтишича, «Ростов» вакиллари сени кузатиш мақсадида «Астана» - «Ренн» учрашувига келишган экан.\n- Агар агентим айтган бўлса, демак, шундай бўлган. (кулади) Аммо мен бундан бехабар эдим, ортиқча ҳаяжонмаслигим учун агентим менга айтмаганди.\n- Бахтиёр, энди айтчи, «Ростов»га ўтишингнинг асосий сабаби нима? Сен ёш ўйинчисан, асосий таркибдасан, олтин медал ва еврокубоклар йўлланмаси нақд. Боз устига, ўз контрактингни мустақил харид қилишга ҳам рози бўлдинг.\n- Нимадан қўрқишим керак? Менимча, ҳар бир футболчи юқорироқ савияда ўйнашни орзу қилади. Қозоғистонга истаган пайтда қайтишим мумкин. Мен «Ростов»га ўтишни хоҳладим, бунга сира ачинмайман.\n- Контракт харидига қанча сарфладинг?\n- Бу ҳақда интернетда ёзишгандек бўлувди, 100000 доллар.\n- Маошинг эса пасайиб кетди, тўғрими?\n- Ҳа, тўғри. «Астана»да «Ростов»дагидан 3 баравар кўпроқ ваъда қилишганди. Аммо мен учун муҳими пул эмас. Мен футболчи сифатида ўсишни истайман.\n- Исломхон билан боғланиб турасанми?\n- Сен уни «Зенит»да кутганмидинг ёки «Ал,Айн»да?\n- Худо хоҳласа, тез орада уни шу ерда - Россияда кўрамиз.\n- Бу сенинг маълумотингми ёки шунчаки умид қиляпсанми?\n- Ҳеч нарсани билмайман. Шунчаки умидворман. «Зенит»да рисоладагидек ўйнай олишига 100 % ишонаман.\n- Қозоғистон терма жамоасининг Евро,2020 саралашидаги иштирокига қандай баҳо берасан?\n- Бу борада Шотландияга қарши баҳс ёдимга тушади, ажойиб ўйин бўлганди. Кейин Россияга қарши негадир ўйнай олмадик. Нима бўлганда ҳам, тарихга кириш учун гуруҳдан чиқишни истагандик.\n- Гуруҳдан чиқиш? Бунинг иложи борми?\n- Албатта! Иложи йўқ дейиш , нотўғри, ўзига ишонмаслик эса - ёмон.\n- ЕМЛнинг қуръаси хусусида нима дея оласан?\n- Гуруҳдаги жамоалар савияси деярли бир хил. Лекин Албанияни фаворит дейиш мумкин. Унинг таркиби кучлироқ, ўйинчилари Европада тўп сурадилар.\n- Аста,секин терма жамоа етакчиларидан бирига айланаётганингни сезяпсанми?\n- Етакчи дейишга ҳали эрта. Жамоадошларим ёрдам беришмоқда, қўллаб,қувватлашмоқда. Босқичма-босқич ўсишимиз аниқ. Фақат бунга вақт керак.


Фан ва таълим бош бошқармаси\nФан ва таълим бош бошқармаси Бош сахифа\nРаҳбар: Исмаилов Ўктам Сафаевич\nТелефонлар: - Қабулхона:\n+998 (71) 239-13-72;\n- Олий ва ўрта махсус таълимини ривожлантириш бошқармаси:\n+998 (71) 239-48-36 ;\n- фанни ривожлантириш бошқармаси:\nЭлектрон манзил: uktam.ismailov@minzdrav.uz , info@minzdrav.uz\nҚабул кунлари: Сешанба 15-00 дан 18-00 гача\nфаолиятининг умумий қоидалари\nФан ва ўқув юртлари Бош бошқармаси (ФЎЮББ) Ўзбекистон Республикаси соғлиқни сақлаш Вазирлиги Марказий аппаратининг структуравий бўлими ҳисобланади. Бошқарма тузилмасига қўйидагилар киради:\n- ўқув юртлари бўлими;\n-илмий тадқиқотларни мувофиқлаштириш бўйича бўлим.\nБошқармада тиббий таълимни ривожлантириш Маркази фаолият юритиб, у керакли консультация ва маслаҳат бериш ҳуқуқига эга бўлган кенгаш ташкиллаштириши мумкин..\nИлмий ва ўқув юртлари Бош бошқармасининг асосий вазифалари:\n-тиббий, педагогик ва илмий кадрлар тайёрлашни ташкиллаштириш;\n- олий ва ўрта маълумотга эга бўлган тиббиёт ходимларини тайёрлаш бўйича Давлат буюртмасини бажариш;\n- тиббиёт ва илмий ходимларнинг касбий малакаларини ошириш, уларни қайта тайёрлаш жараёнларини ташкиллаштириш;\n-тиббиёт фанларида соғлиқни сақлаш ижтимоий буюртмаларини шакллантириш;\n- Республикада ёки ушбу соҳада амалга оширилаётган халқаро алоқаларда тиббиёт фанлари ва техникасининг долзарб йўналишларини аниқлаш;\n-соғлиқни сақлаш амалиётида қўлга киритилган фан ютуқларини жорий этиш бўйича тадбирлар амалга ошириш.\nФан ва ўқув юртлари бош бошқармаси фаолияти:\nУнинг олдига қўйилган асосий вазифаларга мувофиқ амалга оширилади:\n- тиббиёт бўйича кадрлар тайёрлаш, уларга таълим бериш тартиби, касбий маҳоратни ошириш бўйича стратегик принциплар ва йўналишларни тайёрлаш;\n- соғлиқни сақлаш амалиётининг эҳтиёжларига боғлиқ ҳолда таълим йўналишини аниқлаш;\n- мутахассислар тайёрлаш сифатини назорат қилиш ва бошқариш;\n- якуний Давлат Аттестацион комиссияси фаолияти бўйича вакилларни танлаб олиш ва уларни назорат қилиш;\n-ўқув юртларини такомиллаштириш бўйича юқори ташкилотларга таклифлар тайёрлаш;\n-соғлиқни сақлаш тизимидаги таълим муассасаларида ахборот технологияларини жорий этиш ва уларнинг моддий-техник базасини ривожлантириш бўйича назорат олиб бориш;\n-олий ва ўрта таълим мутахассислиги бўйича меъёрий ва расмий ҳужжатларни ишлаб чиқиш;\n- таълим муассасаларида илмий-услубий ишларнинг ташкиллаштирилишини бошқариш ва назорат қилиш;\n-таълим жараёнларида янги педагогик технологияларнинг жорий этилишини ташкиллаштириш, уларнинг ижросини бошқариш ва назорат қилиш;\n- таълим масканларида маънавий-маърифий, тарбиявий ишларни амалга оширилишини бошқариш ва назорат қилиш;\n- тизимда диплом олингандан кейинги таълим олиш жараёнлари, жумладан малака ошириш, кадрларни қайта тайёрлаш (институт стажёрлари, фан кандидати толиблари, клиник ординатурлар ) бўйича меъёрий ҳужжатларни, давлат талабларини ишлаб чиқиш;\n- тиббиёт таълим масканлари, илмий муассасаларидаги стажёр тадқиқотчилар, катта илмий ходимлар, фан кандидатлари толибларига қаратилган инстут аккредитация йўналишлари учун меъёрий ҳужжатлар тайёрлаш;\n- таълим муассасаларида профессор-педагогик таркибнинг малакасини оширишни бошқариш ва назорат қилиш;\n- халқаро ташкилотлар, таълим масканлари ҳамкорлигида, ҳамда хорижий инвестицияларни жалб қилиш орқали ўқув жараёнларини такомиллаштириш бўйича лойиҳалар ишлаб чиқиш;\n-олий ва ўрта таълим муассасаларининг якуний Давлат аттестация комиссияси таркиби бўйича таклифлар тайёрлаш;\n-илмий муассасаларни ривожлантириш ва такомиллаштириш бўйича таклифлар тайёрлаш;\n- таълим муассасалари, илмий-тадқиқот институтлари ва Марказларининг энг муҳим йўналишларини аниқлаш. Фундаментал ва амалий тадқиқот, ҳамда инновацион ишларни танлаб олиш ва экспертизадан ўтказиш;\n-тиббиёт фанларининг ижтимоий буюртмалар, профилактиканинг янги услублари экспертизаси, диагностика, даволаш, ва реабилитацияси ишлари, дори воситалари, тиббий иммунобиолигик препаратлар, тиббий техникаларлан фойдаланиш бўйича вазифалар тайёрлаш, ҳамда уларни назорат қилиш;\n- тиббиётнинг муҳим йўналишлари ва технологияларини ривожлантириш бўйича фаолият кўрсатаётган илмий-тадқиқот ташкилотлари, муассасалар фаолиятини мувофиқлаштириш;\n- монографиялар, қўлланмалар, услубий тавсиялар ва ахборот хатларини экспертиза қилиш (зарурият тўғилганда вазирликнинг бошқа бошқармалари билан ҳамкорликда) жараёнларини кўриб чиқиш ва уларни нашр қилинишини назорат қилиш;\n- давлат илмий-техник дастурлар ва инновацион ишлар ижросини келажакда молиялаштирилишини давом эттириш ёки тўхтатиш хулосасига мувофиқ мунтазам мониторинг қилиб бориш;\n- Ўзбекистон Республикаси Соғлиқни сақлаш Вазирлиги тизимидаги илмий муассасаларида амалга ошириладиган Давлат илмий-техник дастурларни ижроси таъминланишини назорат қилиш.\n- Тиббиёт илмий-тадқиқот муассасалари, Тиббиёт ўқув юртлари илмий бўлимларининг илмий-услубий қўлланмаларини ишлаб чиқиш;\n- илмий кенгаш ва муаамоларни бартараф этиш комиссияси фаолиятини бошқариш;\n-хўжалик ҳисоби аосида бажариладиган илмий-тадқиқот ишларни мувофиқлаштириш;\n- тиббиёт муассасаларини халқаро кўргазмаларда, конференция ва симпозиумларда иштирокни таъминлаш;\n- бошқарув ваколатига тегишли масалалар бўйича фуқарорлар мурожаатларини кўриб чиқиш ва зарурий чора тадбирлар кўриш.


Грециядаги тартибсизликда уч киши ҳалок бўлди\n22 апрел 2021, Тошкент вақти: 07:49\nКеча Грециянинг турли шаҳарларида ўтказилган норозилик намойишлари зўравонликка айланиб кетгани оқибатида, пойтахт Афинада уч киши ҳалок бўлди.\nПолиция ёнилғи тўлдирилган шишалар билан қуролланган намойишчиларни тарқатиш учун қўрқитувчи гранаталар ва кўз ёшини чиқарувчи газни ишга солди. Намойишчилар Афинадаги банклардан бирига ёнилғили шишани отгани оқибатида чиққан ёнғинда уч киши ҳалок бўлди.\nГреция бош вазири Георгиос Папандреу парламентда қилган чиқишида уч кишининг ҳалок бўлишига сабаб бўлган воқеани қоралади.\n- Бегуноҳ уч фуқромизнинг ҳалок бўлганидан ҳаммамиз даҳшатга тушдик. Бу фуқаролар қотиллик қурбонлари бўлди. Зўравонликнинг қуюшқонидан чиқиши ана шундай оқибатларга олиб келади, сиёсий масъулиятсизлик оқибатлари шундай бўлади, деди Греция ҳукумати раҳбари.\nГрециянинг иккинчи йирик шаҳри ҳисобланмиш Салоникида ҳам намойишчилар полиция билан тўқнаш келди.\nЗўравонликларга айланган намойишлар ҳукуматнинг давлат ҳаржларини қисқартириш чоралари, жумладан, ўн миллиардлаб доллар миқдорида солиқ солиш, пенсияларни қисқартириш ва маошларни музлатиш қарорига қарши 24 соатлик иш ташлаш пайтида рўй берди.\nГреция ҳукумати, Европа Иттифоқи ва Халқаро валюта жамғармасининг мамлакатни бўҳрондан чиқаришга оид 110 миллиард еврога тенг ёрдамни олиш учун ана шундай чораларни жорий қилишни ваъда қилган.


Москвада яна бир ўзбек ўлдирилди\n30 ноябр 2020, Тошкент вақти: 19:52\nМосква ғарбида икки ўзбек тақирбошлар томонидан чавақланди, улардан бири воқеа жойида нобуд бўлди.\n“Интрефакс” ахборот агентлигига кўра, 4 ноябр куни бир гуруҳ ўсмирлар пойтахтнинг Иван Франко кўчасида ўзбекистонлик қоровул йигитга ҳужум қилган. Етказилаган оғир тан жароҳати оқибатида Ўзбекистон фуқароси воқеа жойида нобуд бўлган.\nҲеч қанча вақт ўтмай худди шу гуруҳ Екатерина Буданова кўчасида яна бир ўзбекка ташланган. Хабарларга кўра, Ўзбекистоннинг бу фуқароси оғир аҳволда маҳаллий шифохоналардан бирига ётқизилган.\nҲозирча Ўзбекистон фуқароларининг исми-шарифи ошкор қилинмади.\nПойтахт милицияси мазкур ҳолат юзасидан жиноят иши қўзғатилиб, қочишга улгурган тақирбошларга қидирув эълон қилинганини билдирди.


ДИҚҚАТ ШОШИЛИНЧ: БАРЧА ҲУҚУҚ ҲИМОЯЧИЛАРИ КЎМАККА ШОШИЛИНГ! - 4 Августа 2018 - ХИМОЯЧИ\nГлавная » 2018 » Август » 4 » ДИҚҚАТ ШОШИЛИНЧ: БАРЧА ҲУҚУҚ ҲИМОЯЧИЛАРИ КЎМАККА ШОШИЛИНГ!\nДИҚҚАТ ШОШИЛИНЧ: БАРЧА ҲУҚУҚ ҲИМОЯЧИЛАРИ КЎМАККА ШОШИЛИНГ!\nКарманалик Мухайе Саидованинг айтишича 1979 йилда туғилган турмуш ўртоғи Аброр Хидиров Россия қамоқхонасидан кеча тунда йуқолган! Аброр Хидировга ҳуқуқий кўмакка муҳтож! Айни дамда унинг қаерда ва қай аҳволдалигидан оиласи хавотирда!\nТурмуш ўртоғимга кеча 2 -август кечда мен ватсапдан ёздимАброрга кейин шериги жавоб берди: - янга Аброр ака озодликка чикдилар у кишини кеча кечқурун олиб кетишди қаерга десак воляга деб айтишди - деди. Сўнгра мен адвокатлари билан боғландим, адвокатлари биз ҳам излаяпмиз Аброрни ҳеч каерда йўқ СИЗОдан сурасак Бош прократурага сўроққа олиб кетишди деб айтди. Бош прократурага биз сўровнома юбордик деб жавоб беришди. Шундан бери ҳеч қандай дарак йўқ,- дея хабар бермоқда Аброр Хидировнинг рафиқаси Муҳайё Саидова.\nМуҳайё Саидова 2016 йилдан бери турмуш ўртоғи Аброр Хидировнинг ноҳақ айбловлар билан қидирувга қўйилганидан норози бўлиб республика юқори турувчи идораларига унга нисбатан адолат қилинишини сўраб мурожаатлар йўллаб келади. Бироқ у кўмак сўрагани сайин 2017 йилнинг 8 августида Россия давлатида меҳнат муҳожирлигида юрган Аброр Хидировни гумондор шахс сифатида қамоққа олишиб мажбурий тартибда депорт қилинишига ҳаракат қилишган. Бир йилдан бери қамоққа сақланиб келинаётган Аброр Хидиров яқин кунларда озодликка чиқиши керак эди. Аммо бир кечада дом-дараксиз йўқолиб қолган.\nАброр Хидировнинг ҳимоячиси Роза Саидовна Магомедованинг телефон рақами: +79232372999\nҚуйида унинг мурожаатлари\nЎзбекистон Республикаси Президенти Ш.Мирзиёевга\nНусхаси: Ўзбекистон Республикаси МХХ раиси номига\nНусхаси: Ўзбекистон Республикаси Бош прокурори га\nНусхаси: Ўзбекистон Республикаси Олий Мажлис сенати раисига\nНусхаси: Ўзбекистон Республикасининг инсон ҳуқуқлари бўйича\nНусхаси: Ўзбекистон Республикаси ИИВ вазирига\nҚизилтепа тумани “Зармитан” ҚФЙ, Работ маҳалласида\nяшовчи фуқаролар (ота-она) Хидиров Яраш ва\nҲамдамова Майсара ҳамда\nКармана тумани Янгиариқ ҚФЙ, Талқоқ МФЙда яшовчи\n(рафиқа)Саидова Муҳайёлар томонидан\n(1979 йилда туғилган ўғлим Хидиров Аброр Ярашевичга нисбатан ноҳақ қўйилган айбловлардан халос этиб уни фарзандлари ва оиласига бағрига қайтишига ҳуқуқий-амалий кўмак бериб, адолат қилишингизни сўраб)\nМуҳтарам Президент! Ўғлимиз Хидиров Аброр Ярашевичнинг Навоий вилояти ИИБ ва МХХчилари томонидан қатор йиллардирки аёвсиз топталиб келаётган ҳуқуқларини ҳимояланишини сўраб тинимсиз равишда мурожаатлар йўллаб келмоқдамиз. Айниқса, Сизнинг мамлакатимизда халқпарварлик, адолатпарварлик ва ғамхўрлик билан олиб бораётган сиёсатингизга ишониб ундаги Адолатдан умидвор бўлиб янада кўплаб шикоятлар йўлладик. Аммо бирортасига ҳам адолатли ечим ола олмаяпмиз. Ўғлимизнинг ортидан унга ноҳақ юклатилган қатор ноҳақ бўҳтону айбловлар орқали келиним ва унинг икки нафар ҳали вояга етмаган фарзандлари азият чекишаётир.\n1. 7 йилдирки невараларим отасини кўрмай яшайди.\n2. Келинимга тинимсиз равишда вилоят ИИБ ходимлари Зоҳид Ўроқов, Баҳром Қурбонов, Кармана туман ИИБ ходими Абдусаломов Достоннинг айтишича, МХХ ходими Сахатов Жасурлар(Навоий шаҳридаги 4-сонли мактабнинг ёнида яшайдиган 85 Д 474 ДА оқ нексияда ) томонидан руҳий босим ва тайзиқлар ўтказилиб келинди.\n3. Сизнинг номингизга тинимсиз йўлланган шикоятлар ортидан ўтган 2017 йилнинг ёз фаслида келиним билан невараларимни Россия давлатига ўғлимни кўриб келиши учун қонуний тарт ибда рухсат берилдию аммо МХХ ва ИИБчилар россиялик ИИБчилар билан ўзаро тил бириктиришиб фитна уюштириб, Россияга давлати чегарасидан кириб улгурмасдан аэропортни ўзиданоқ асоссиз равишда мутлақо қонунга зид тартибда “депорт қилиндинглар” сохта ваъж билан 8 соат мажбурий ушлаб турилиб яна мажбурий тартибда Ўзбекистонга қайтариб юборилган.\n4. Орадан ҳеч вақт бир ой ўтар-ўтмас эса ўғлимни Россияда тинчгина яшаб ишлаб келаётган уйидан ноҳақ айбловлар билан қўлга олиб ҳанузгача қамоққа сақлаб келишаётир.\n5. Юқоридаги ҳолатларнинг руҳий босим ва тайзиқларнинг ортидан келиним саратон хасталигига чалиниб, тўшакда қолиб кетди. Ҳали вояга етмаган невараларим эса на ота ва на она тарбиясидан ҳам маҳрум бир ҳолатда қолаётир.\n6. Ўғлимни ортидан Қизилтепа туман ИИБда фаолият юритиб келаётган 1981 йилда туғилган Шаропов Миржонни ҳам сен Аброр Хидировга шериксан, деган сохта айблов билан 2014 йилда вазифасидан ноҳақ озод этишди. Куёвим ишсизликда яшаб келаётир.\nМуҳтарам Президент! Юқоридаги ҳолатларнинг барчаси биз кекса ота-оналарни ва бегуноҳ ҳали гўдак бўлган невараларимизни азобга қўяётир. Бутун оиламиз ана шу биргина ўғлимизга қилинаётган адолатсизликлар ортидан азият чекишмоқда. Тўғри, ўғлимизнинг ягона айби чегарадан ўтганида қонунбузарликка йўл қўйгани паспортида бироз камчилиги борлигида эди. Бу ҳолат наҳотки жиноят саналса? Бу ҳолат учун қонунда белгиланган тартибда жарима тўланиши лозим бўлса тўлайлик! Фақат ва фақат унга ноҳақ қўйилган “террорчи, диний-экстремистик гуруҳларга аъзо бўлган!” қабилидаги жавоб хатларида қайтарилаётган ноҳақ айбловлардан халос этинг! Ўтиниб сўраймиз Сиздан ўғлимга адолат қилинг!\nМуҳтарам Президент! Сиз биз халқ учун жуда кўп ғамхўрликларни амалга оширмоқдасиз. Аммо қуйи органлар эса ҳали ҳамон ЭСКИ ҲАММОМ ЭСКИ ТОС! Қабилида иш юритишдан бир лаҳза тўхташмаётир. Ўғлимга адолат қилинг. Келиним саратон хасталигидан азоб чекаётир, невараларим эса қаровсиз қолиб кетмоқда. Ўғлимизни бўҳтонлардан қутқариб бағримизга қайтишига ҳуқуқий-амалий кўмак беринг. Наҳотки, икки гўдак невараларим ўғлим келиним бутун бошли бир оиланинг тақдири ҳеч кимни ташвишга солмаса? Наҳотки республика мутасаддилари томонидан адолатли ўрганилмаса ўғлимизни барча иш ҳужжатлари?\nМуҳтарам Президент Сиздан ўтиниб сўраймиз ва аризамизга илгари мурожаатларимизни ҳам илова қиламиз амалий кўмак беринг бизларга Адолат қилинг Муҳтарам Президент, Адолат қилинг!\nСаидова Муҳайё 07.03.2018 йил.\nНусхаси: Ўзбекистон Республикаси Бош прокурорига\nМуҳтарам Президент! Сизнинг яқиндагина ноҳақ “қора руйхатга тушиб қолган” ларни саралаш юзасидан адолатли қарор қабул қилиб, амалий ишларни йўлга қўяётганингиздан хабардор бўлиб умид билан Сизга ушбу мурожаатимизни йўлламоқдамиз. Бизнинг фарзандимиз 1979 йилда туғилган Хидиров Аброр Ярашевич 2011 йилнинг ноябрь вилоятда иши юришмай оиласи ва фарзандлари билан яшаш жойи йўқлигидан Россия давлатига ишлаб пул топиш мақсадида чиқиб кетган эди. Аммо келинимнинг “диний экстремизм бўйича қора руйхатга тушиб қолган” акалари ортидан ўғлимизга нисбатан ҳам гумондорлик юклатилди. Сабабким ўғлим биринчи никоҳидаги фарзанди учун тўланиши лозим бўлган алюментдан қарздорлиги гарчанд амалда узилган бўлса-да, ўша даврда ҳали 6 ойгача компьютер назоратидан ўчирилмаганлиги боис, божхона хизматидан фойдаланмаган ҳолда Россия давлатига ўтиб кетганлиги ваъжидан Ўз.Рес.МЖТҚ 223-моддаси бўйича айбланиб, қидирувга берилган. Қолаверса, 2011-12 йилларда Россия давлати билан Ўзбекистон ўртасида “чегарани бузиб ўтди” деган жавобгарлик ҳали қонун ва қарорларимизга киритилмаган эди. Шу боис 2015 йилда вилоятдаги ИИБчилар томонидан фарзандимиз 1979 йилда туғилган Хидиров Аброр Ярашевичга нисбатан ноҳақ айблов қўйилди. Тағин келинимизнинг 1992 йилда туғилган жияни Ашрафов Амриддин ҳам ноҳақ туҳматдан 2014 йилда ҳибсга олиниб, куч ишлатиш зўравонлик билан ноҳақ айбловлар юклатилиши оқибатида ўғлимизга нисбатан ҳам сохта айблов кўрсатмалари олинган. Хуллас, шунинг ваъжидан ўғлимиз ўз ота-онаси, оиласи фарзандлари бағрига қайтиб, Ватанига хизмат қилиб яшаш бахтидан маҳрум бўлиб келаётир.\nМуҳтарам Президент! Фарзандимиз ўз меҳнати эвазига яқинда оилам ва фарзандларим билан яшайман, деган яхши ният билан Навоий шаҳридан квартира сотиб олди. Сиздан илтимос, фарзандимиз Хидиров Аброрга нисбатан ноҳақ қўйилган айбловларни олиб ташланишида ҳамда Ватанига қайтиб ўз оиласи бағрига тинчгина меҳнат қилиб яшашига имкон берилишида ҳуқуқий-амалий кўмак беринг. Унинг ҳали вояга етмаган фарзандлари ота меҳрига зор бўлиб улғаймоқда. Шўрлик фарзандлари отасини олдига бориб келиш бахтидан маҳрум қилинган ҳаттоки. Чунки ИИБ ва МХХчилар томонидан бир йилдирки, қонуний рухсатнома берилмай ҳуқуқлари поймол қилиб келинаётир.\nАризамга илгарига мурожаатлар илова қилинади.\nСаидова Муҳайё 16.06.2017 йил.\nНусхаси: Ўзбекистон Республикаси Бош прокурори И.Абдуллаевга\nНусхаси: Ўзбекистон Республикаси ИИВ А.Аҳмадбоевга\nМуҳтарам Президент! Сиздан илтимос, мазкур шикоятимни республика назорати остида қонуний тартибда ўрганилиб, қатор йиллардирки адолатсизликка учраб келаётган турмуш ўртоғимнинг фарзандларим ва оиласи бағрига қайтарилишида ҳуқуқий-амалий кўмак беринг! Туҳмату фитналардан қутқаринг бизни! Ёзги таътилда фарзандларим ўз отасини кўриб келиши учун қонуний рухсат берилишини таъминланг! Ахир мен қонунга зид сўров бераётганим йўқ-ку! Қачонгача ҳуқуқларимиз топталишда давом этади? Нега Сизнинг инсон ҳуқуқлари ва халқ манфаати йўлидаги қонун ва қарорларингиз амалда киритилмаяпти? Мансабдорларнинг мақсади “Сизнинг оқилоналик билан юритаётган сиёсатингизни халқнинг кўзига бузиб кўрсатишдан иборатми ё?\nМуҳтарам Президент! Сизнинг номингизга такрор-такрор йўллаётганим қуйидаги шикоятларим яна вилоятга ташланиб, қонуний тартибда ўрганилмай, қуруқ фитна бўҳтонларга тўлиқ жавоб хатлари йўлланишда давом этаётир. Ваҳоланки мен айнан вилоят ҳуқуқ-тартибот идоралари томонидан ноҳақ бўҳтону туҳматларга қолиб адолатсизликларга учраётганимдан норози бўлиб, аризаларда келтирилган ваъжларимнинг барчаси республика юқори турувчи идоралари назорати остида ўрганилишидан умидвор бўлиб мурожаат қилмоқдаман. Шунга қарамай яна қонунсизлик ҳукм сураётир. Бундай дейишимга асосим яқиндагина Кармана туман прокурори Ш.Х.Каримовнинг 16.06.2017 йил №24/860-17 рақамли жавоб хатида “Ўзбекистон Рес. ЖКнинг 159-моддаси билан қидирувда бўлган турмуш ўртоғи Хидиров Аброр Ярашевичга нисбатан юритилган ҚЙЖ Қизилтепа тумани ИИБда юритилаётганлиги сабабли” қабилидаги асоссиз фикрлар киритиб ўтилган. Шу пайтгача ИИБчилар томонидан менга оғзаки тартибда айнан МХХнинг Жасур, Жамшид, Жўрабек каби исмларга эга ходим томонидан: “турмуш ўртоғингизга 223-модда ва 244-моддалар билан гумондор шахс, мабодо чақириб олсангиз майли 241-моддага алмаштириб бераман” дея таъкидлаб келинаётган эди. Энди эса йўқ жойдан\nЎзбекистон Рес. ЖКнинг 159-моддаси билан қидирувда бўлган деган бўҳтон қаердан қўшилдийкан? Наҳот бу модда “итга ҳам битга ҳам қўлланадиган” ўйинчоқ модда бўлиб қолган бўлса?\nМуҳтарам Президент! Қолаверса, ҳар қандай вазиятда ҳам фарзандларим ва менинг МДҲ мамлакатлари сафига кирувчи Россия давлатига қонуний тартибда бориб, бир ой давомида яшаб келиш ҳуқуқимиздан қайси қонунларимиз маҳрум эта олар экан? Ёки турмуш ўртоғимнинг йўқ айби учун мен ва фарзандларим ҳам жазога тортилишимиз керакми? Биргина ўзини шу кунгача давом этаётган ноҳақ айбловлар ортидаги азоблари етмасмикан? Фарзандларим билан мени ҳам тинимсиз яшаб турган уйимизда ҳам тинчлик бермай таъқибу тайзиққа олиб келаётганликлари ва бунинг оқибатида ҳали гўдак фарзандларим кўзида қўрқув ва нафратни шаклланишигача бориб етди-ку ахир! Наҳот бизни ўз юртимизда фитна бўҳтонлардан ҳоли тинч ва осойишта яшашга ҳаққимиз йўқ? Ўзини МХХ ходими деб атаётган уч исмли шахснинг мени оиламни пароканда қилишдан не наф? На фарзандларимни отасини олдига олиб бориб кела оламан ва на турмуш ўртоғимнинг бўҳтонлардан ҳоли бўлиб оиласи бағрига қайтиб яшашига рухсат берилади. Шуми ҳукуматимизда оилани қадрланиши? Фарзандлар тарбиясида масъуллигимиз шу даражага бориб етдими? Нима ҳаққи бор МХХ ходимининг менга нисбатан тинимсиз тайзиқ ўтказишига? “Туркия билан менинг кўз олдимда алоқа қилиб, маълумот олиб берасан” дея шарт қўйишга? Наҳот МХХчиларга қонунбузарлик ва инсон ҳуқуқларини топташ ваколати берилган бўлса?\nМуҳтарам Президент! Сиздан илтимос, юқоридаги ҳолатлар юзасидан қонуний ўрганишлар олиб борилиб, менинг қуйидаги қонуний талабларим қондирилишида:\n1. Фарзандларим билан июль ойи давомида Россия давлатига қонуний тартибда бориб яшаб келишимизда;\n2. Турмуш ўртоғим Хидиров Аброрнинг сохта айбловлардан халос этилиб Ватанига ва ўз оиласи бағрига қайтишида;\nҲуқуқий-амалий кўмак беришингизни сўрайман. Йўқса, мен БМТнинг инсон ҳуқуқларини ҳимоя қилиш бўйича котибигача ҳуқуқий кўмак сўраб чиқишга мажбур бўламан. Чунки фарзандларим 2011 йилдан бери отасини кўрмай бетобланиб қолишяпти. Она сифатида ортиқ бундай азобларга дош бера олмаяпман.\nМуҳтарам Президент! Сиздан илтимос, бизнинг аёвсиз топталиб келинаётган ҳуқуқларимизни ҳимояланишини таъминланг.\nСаидова Муҳайё 23.06.2017 йил.\nЎзбекистон Республикасининг Президенти Шавкат Мирзиёев\nОЗОДЛИК РАДИОСИ ТАҲРИРИЯТИГА!\nЎрта Осиё сиёсий мигерантлар жамиятининг президенти Баҳром Ҳамроевга\n“Ўтюраклар клуби” инсон ҳуқуқларини ҳимоя қилиш ташкилоти раҳбари\nКармана тумани Талқоқ МФЙда яшовчи\nМуҳайё Саидова томонидан Тел: (+998913334394)\nМ У Р О Ж А А Т!\nК Ў М А К К А Ш О Ш И Л И Н Г! ТУРМУШ ЎРТОҒИМ ХИДИРОВ АБРОРНИ ИИБЧИЛАРНИНГ НОҲАҚ АЙБЛОВЛАР ВА ТУҲМАТУ БЎҲТОНЛАРИДАН ҚУТҚАРИНГ!\nМуҳтарам Президент ва Халқаро ҳуқуқни муҳофаза қилувчи ташкилотлар раҳбарлари ҳуқуқ ҳимоячилари! Турмуш ўртоғим 1979 йилда туғилган Хидиров Аброр Ярашевични ўзлари томонидан уюштирилиб, туҳмату бўҳтонлардан иборат дело тайёрлаб қўйган ноҳақ айбловларни мажбурлаб уриб бўйнига қўйиш учун мен ва фарзандларим орқали қўлга олишни уддалай олмаган ИИБчилар Россияда тинчгина меҳнат қилиб яшаб турган уйидан тонг сахарда автоматлар билан бостириб кириб қўлга олиб кетишган. Айни пайтда турмуш ўртоғимни Лосиностровской район Изумрдная 30 да ОВДда ушлаб туришибди. Турмуш ўртоғимни Ўзбекистонга бериб юбориши мумкин. Сизлардан илтимос, турмуш ўртоғимни ноҳақ айбловчи фитна уюштирувчи ўзбекистонлик ИИБчилар қўлига топширилишидан ҳимояланишида ҳуқуқий кўмак беринглар.\nМуҳтарам Президент ва Халқаро ҳуқуқни муҳофаза қилувчи ташкилотлар раҳбарлари! Менинг турмуш ўртоғим 1979 йилда туғилган Хидиров Аброр Ярашевич доимий яшаш учун уй-жойимиз йўқлиги боис 2011 йилда ноябрь ойида Россия давлатига ишлаб пул топиб келиб уй сотиб олиш ва иши юришмай қолганлиги ортидан қарзга ботиб қолганлигимиз ва уни узиш мақсадида кетган эди. Унинг ягона айби биринчи оиласидан туғилган 2 нафар фарзанди учун алюмент тўлаб юрганида эди. Шунга қарамай турмуш ўртоғим биринчи оиласи билан ўзаро келишган ҳолда, никоҳлари даврида биргаликда яшаб юрган Навоий шаҳридаги 2 хонали квартирасини фарзандларига ташлаб чиқиб кетганлиги боис, ўз ихтиёри билан алюментдан воз кечган. Шу боисдан турмуш ўртоғимнинг биринчи оиласи билан ўртасида ҳеч қандай қарздорлиги қолмаган эди. Бу ҳақда ёзма розилик хати ҳам бор эди. Шундай бўлишига қарамай, турмуш ўртоғимни аэропортдан “қарздорлигинг бор, алюмент тўлар экансан” деб қайтарган. Шу боис у ортга қайтиб, департаментдан қарздорлиги йўқ, деган маълумотнома олса-да, компьютердан чиқарилмаган. Аммо ён-атрофимиздагилардан ҳам қарздорлигимиз кўп бўлганлиги боис, иложсизликдан божхона ходимларининг кўмаги орқали Россияга чиқиб кетган эди. Шу куйи тинчгина яшаб ишлаб келаётир. Орада унинг олдига мен бориб келдим. 1992 йилда туғилган жияним Амриддин Ашропов ҳам бориб бироз вақт оила қуриш арафасида ишлаб келди. Шу орада ИИБ чилар томонидан 2014 йилнинг 8-августида тонг сахар 6.00да тўсатдан жиянимнинг уйига бостириб келиб, фитна уюштириш йўли билан тинтув ўтказишиб, дастлаб ҳеч бир асоссиз 15 суткага қамоққа олишди. Шу 15 кун ичида эса жиянимни аёвсиз калтаклашиб, оёғини тагига дубинкалар билан тинимсиз калтаклаб, ўзлари тўқиб бичган бўҳтон қоғозларга куч ишлатиш йўли билан имзо қўйдириб олишган. Аслида жияним оёғидан туғма нуқсони бор бир оёғи калта бўлганлиги боис 2 маротаба операция бўлган эди. Тағин турмуш ўртоғим Аброр Хидировга қарши кўрсатма беришга ҳам мажбурлашган. Шу куйи турмуш ўртоғим ИББчилар томонидан қидирувга қўйилди. Жияним эса 8 йилга ноҳақ айбловлар билан жазога тортилиб кетди. Орадан йиллар ўтдики, мен турмуш ўртоғим фарзандларини бирор марта ҳам кўрмаган.\nМуҳтарам Президент ва Халқаро ҳуқуқни муҳофаза қилувчи ташкилотлар раҳбарлари!\nМен йиллар давомида Россияда яшовчи турмуш ўртоғимни олдига фарзандларимни олиб бориб келиш учун қонуний рухсатнома олиш мақсадида йиллар давомида мурожаат қилиб сарсон бўлдим. Ҳаттоки ўтган йили ИИБчилар томонидан паспортларимиз тортиб олиб қўйилган эди. Узоқ овворагарчиликдан сўнг охири шу йилнинг июль ойида фарзандларим билан Россияга бориб келиш учун қонуний рухсатнома олишга эришган эдик. 2017 йилнинг 26 июль куни 11.30да Бухоро аэропортидан қонуний тартибда Ўзбекистондан чиқиб, тўғри Москванинг Домодедова аэропортига қўндик. Аэропортда паспортларимизни текширишдан ўтказиш учун қўлимиздан олган ходим томонидан қўлимизга қайтарилмай, фарзандларимиз билан махсус хонага олиб кирилдик-да ноқонуний тартибда сўроққа тутилдик: “Кимни олдига келяпсан? Нима мақсадда келяпсан? Турмуш ўртоғингни чақир шу ерга келсин шунда сизларни қўйиб юборамиз. Ўзбекистондан бизга махсус топшириқ бор” қабилида ҳеч бири ўз шахсини таништирмай ноқонуний тартибда 8 соат давомида мажбуран ушлаб туришди. Қўлимдан телефонимгача тортиб олиб қўйишиб: “Фақат эринга телефон қилиб чақирсанг мумкин. Бошқа ҳеч ким билан боғланишинг мумкин эмас.” дейишга нима ҳаққи бор эди уларнинг. Сўнгра эса “Паспортингда камчилик бор экан, турмуш ўртоғингни чақиртир, шу ерга келиб сани рафиқам деб тан олса, қўйиб юборамиз” дейишга ўтди. Қолаверса, биринчи фарзандларимни паспортини текширувдан ўтказаётганида уларникига “кирди” деган муҳр босилиб, меники охирида бўлгани боис паспортимга кирди муҳри босилмади. Мен қолиб қандай фарзандларим кириши мумкин? Ҳали чегарадан кириб улгурмай мен қандай қонунбузарликка йўл қўйишим мумкин ахир? Бу орада совуқда фарзандларим оч-наҳор қийналиб, ўғлим иситмалай бошлади. 2 маротаба тез ёрдам чақирилиб, тиббий ёрдам кўрсатишди. Узоқ олиб ўтиришгач ҳам мен турмуш ўртоғимни чақиришни истамадим чунки бу ерда ИИБчиларнинг турмуш ўртоғимга қарши олдиндан тузиб қўйилган фитнаси борлигини сездим. Чунки улар “Фарзандларини ташлаб кетавер, отаси келиб биздан олиб кетади. Сан депорт қилиндинг фақат” деган таклиф ҳам берди. Охири ҳеч бир асоссиз сабаби бизга айтилмай, яширин тарзда “Депорт қилиндинг” деган оғзаки тартидаги ноҳақ айблов билан паспортларимизни ўз-ўзидан Ўзбекистонга учадиган самолётга билет билан қўлимизга бериб, самолётга чиқиш олдидан қўлимизга тутқазишиб, “учала паспортимизни ҳам олдим, деб имзо қўйиб бер” деб қоғоз тутишди. Мен эса ўқишга улгурмай имзо қўйдим. Қолаверса, рус тилида ёзилганлиги боис тушуна олмасдим ўқиганим билан.\nМуҳтарам Президент ва Халқаро ҳуқуқни муҳофаза қилувчи ташкилотлар раҳбарлари! Юқоридаги ҳолатларнинг барчасида менинг ва фарзандларимнинг ҳуқуқларимиз асоссиз равишда топталди. Мени ростдан депорт қилишган бўлса нима сабабдан? Қаерда қоидабузарликка йўл қўйдим? Қайси айбим учун? Қани айбим судда кўрилгани? Суд қарори қани? каби саволларимга кимдан ва қаердан аниқ жавоб олишим мумкин? Биз она болалар шу қадар хавфли жиноятчимидикки ҳаттоки олдимизга ёлланган ҳимоячимиз киритилмади? Текширувдан ўтишяпти ҳозир қўйиб юборамиз, дея уни ҳам алдашиб, бизни яширин тарзда “Фақатгина эринг келса қўйиб юборамиз” деб гаровга ушлаб туришга нима ҳаққи бор эди уларнинг? Наҳотки Россия давлатида ҳам демократия бўлмаса, инсон ҳуқуқлари аёвсиз топталса? Сизлардан илтимос, менинг ва фарзандларимнинг ноқонуний тартибда топталган ҳуқуқларимизни ҳимояланишини таъминланишида ҳуқуқий-амалий кўмак беринг.\nДиққат!!! Қуйидаги маълумотларни сақлаб олинг:\nМурожаат ҳолатини текшириш коди:\nСаидова Муҳайё Ашраповна 28.07.2017 йил.\nКатегория: ИНСОН ҲУҚУҚЛАРИ | Просмотров: 8 | Добавил: himoyachi | Рейтинг: 0.0/0


Бу вазифалар ижросини таъминлаш мақсадида Тадбиркорлар ва ишбилармонлар ҳаракати – Ўзбекистон Либерал-демократик партиясининг экспорт ва инвестицияларни кенгайтириш масалалари бўйича лойиҳаси, Ўзбекистон тадбиркорлик ва фермерликни қўллаб-қувватлаш маркази, Санкт-Петербург шаҳри маъмуриятининг ташқи алоқалар қўмитаси ташаббуси билан “Ўзбекистон ва Россия: ҳудудларнинг ўзаро ҳамкорлиги истиқболлари” мавзуида онлайн анжуман ташкил этилди.\nТадбирда маҳаллий Кенгаш депутатлик гуруҳи аъзоларининг иштирок этиши тадбиркорларнинг экспортга йўналтирилган фаолиятини фаоллаштиришдаги мавжуд муаммоларни ўз вақтида аниқлаш ва бартараф этиш имконини беради.\nТаъкидланишича, Ўзбекистон ва Россиянинг савдо-иқтисодий ва инвестицион ҳамкорлигини кенгайтириш ҳамда мустаҳкамлашга кўмаклашишга қаратилган ушбу тадбирга Санкт-Петербург губернатори Георгий Полтавченко катта қизиқиш билдирган.\nРоссиялик иштирокчиларнинг фикрига кўра, бундай учрашувлар ўзбекистонлик тадбиркорлар билан тўғридан-тўғри алоқалар ва ҳамкорликни ўрнатиш ҳамда ривожлантиришга хизмат қилади. Шунингдек, озиқ-овқат маҳсулотларини ишлаб чиқариш ва логистика, Ўзбекистонда етиштириладиган сифатли ва табиий маҳсулотларни россиялик истеъмолчилар дастурхонига етказиш соҳасида ҳамкорликни янада кенгайтириш учун ўзига хос янги имкониятлар эшигини очади.\nАнжуман дўстона ва ишчан руҳда ўтди. Ўзбекистонлик мева-сабзавот ҳамда озиқ-овқат ишлаб чиқарувчилари, хусусан, «Ўзбекозиқовқатхолдинг» компанияси «Ўзшаробсаноат» акциядорлик жамияти вакиллари Россия бозорларига сифатли маҳсулотларни етказиб бериш имкониятини намойиш этди. Шунингдек, мева-сабзавот маҳсулотларини Россия бозорига “яшил йўлак” тизими орқали етказишни кенгайтириш учун қулай шароитлар яратиш, савдо-иқтисодий ва инвестицион ҳамкорликни ривожлантириш лойиҳаларини амалга ошириш масалалари бўйича фикр алмашилди.


Москвада коронавирусга қарши эмланган хорижликлар сони очиқланди - 11.07.2021, Sputnik Ўзбекистон\nМосквада жами 68 минг чет элликлар коронавирус инфекциясига қарши эмланди. 11.07.2021, Sputnik Ўзбекистон\nТОШКЕНТ, 11 июл — Sputnik. Москвада 68 минг нафарга яқин чет эллик фуқаролар коронавирусга қарши эмланди. Бу ҳақда РИА Новости хабар қилмоқда.Қайд этилишича, “Лужники”даги энг йирик эмлаш пунктининг тўрт кунлик иши давомида 24 минг хорижлик эмланган. “Эмлаш маркази кунига икки баравар кўпроқ ташриф буюрувчиларни қабул қилишга тайёр. Пойтахтда жами 68 минг чет элликлар коронавирус инфекциясига қарши эмланди”, - дейилган хабарда.7 июль куни асосан хорижликларни эмлаш учун “Лужники” стадионида янги ковидга қарши эмлаш маркази очилган эди. Меҳнат мигрантлари ташкиллаштирилган ҳолда “Сахарово” миграция маркази, “Садовод” савдо маркази ҳудудида ҳам эмланиши мумкин. Бундан ташқари, хорижликлар учун Москвадаги 25 та поликлиникада эмлаш ишларини амалга оширилмоқда.Улар учун бир компонентли “Спутник Лайт” вакцинадан фойдаланилади. Нархи 1300 рублни ташкил эди. Вакцина пулини иш берувчи тўлайди.\nмосква, эмлаш, спутник лайт\nМосквада жами 68 минг чет элликлар коронавирус инфекциясига қарши эмланди.\nТОШКЕНТ, 11 июл — Sputnik. Москвада 68 минг нафарга яқин чет эллик фуқаролар коронавирусга қарши эмланди. Бу ҳақда РИА Новости хабар қилмоқда.\nҚайд этилишича, “Лужники”даги энг йирик эмлаш пунктининг тўрт кунлик иши давомида 24 минг хорижлик эмланган.\n“Эмлаш маркази кунига икки баравар кўпроқ ташриф буюрувчиларни қабул қилишга тайёр. Пойтахтда жами 68 минг чет элликлар коронавирус инфекциясига қарши эмланди”, - дейилган хабарда.\n7 июль куни асосан хорижликларни эмлаш учун “Лужники” стадионида янги ковидга қарши эмлаш маркази очилган эди. Меҳнат мигрантлари ташкиллаштирилган ҳолда “Сахарово” миграция маркази, “Садовод” савдо маркази ҳудудида ҳам эмланиши мумкин. Бундан ташқари, хорижликлар учун Москвадаги 25 та поликлиникада эмлаш ишларини амалга оширилмоқда.\nУлар учун бир компонентли “Спутник Лайт” вакцинадан фойдаланилади. Нархи 1300 рублни ташкил эди. Вакцина пулини иш берувчи тўлайди.


Кўргазмали воситалар ҳаётийлиги, сермазмунлиги билан одамлар онгу шуурига таъсир кўрсатади - Халқ сўзи\n19:00 26 Февраль 2019 Жамият\n“Халқ сўзи ONLINE”. Истам Иброҳимов/Бухоро. Қадимий кентнинг гавжум кўчаларини томоша қилаётган француз сайёҳи эътиборини йўл четида ўрнатилган панно тортди. Унда Ғиждувон кулоллик мактаби вакиллари маҳсулотлари тасвири туширилган эди. Сайёҳда беихтиёр шу мактаб усталари иш жараёни билан танишиш истаги туғилди. Натижада меҳмон Бухорода яна бир кун қоладиган бўлди. Эртасига у гид-таржимон ҳамроҳлигида Бухородан 50 километр узоқликда жойлашган Алишер Нарзуллаевнинг музей-устахонаси томон йўл олди.\nШу кичик бир мисолнинг ўзиёқ кўргазмали тасвирий воситалар бениҳоя катта таъсир кучига эга эканлигини кўрсатади.\n“Тасвирий ойина” ижодий уюшмасининг Бухоро шаҳрида бўлиб ўтган республика кўргазмали семинари иштирокчилари ана шундай воситаларнинг таъсирчанлигини янада ошириш юзасидан ўзаро фикрлашиб, маслаҳатлашиб олдилар.\nТадбирнинг дастлабки кунида республикамизнинг барча ҳудудидан келган соҳа мутахассислари “Бухоро бриллиант силк” корхонаси, 82-мактабгача таълим муассасаси, “Orient house” қурилиш штаби ва бошқа бир қатор объектларда бўлдилар, мазкур масканларни тасвирий-тарғибот воситалари ёрдамида безаш ишлари билан танишдилар.\n“Ёшлар маркази”да ижодий уюшма томонидан ўтган йилда амалга оширилган ишлар якуни ҳамда 2019 йил — Фаол инвестиция ва ижтимоий ривожланиш йилида бажариладиган устувор вазифаларга бағишланган йиғилиш бўлиб ўтди. Тадбирни “Халқ сўзи” — “Народное слово” газеталари бош муҳаррири, “Тасвирий ойина” ижодий уюшмаси кенгаши аъзоси Ўткир Раҳматов олиб борди.\nКун тартибидаги масала юзасидан “Тасвирий ойина” ижодий уюшмаси бошқаруви раиси Исфандиёр Латипов маъруза қилди.\nДарҳақиқат, бугунги ислоҳотлар мазмун-моҳияти халқимиз турмуш тарзини яхшилаш, мамлакатимизнинг ривожланган демократик давлатлар қаторидан муносиб ўрин эгаллашига йўналтирилгани билан аҳамиятлидир. Кенг миқёсдаги бунёдкорлик ишлари эса юртимиз қиёфасини ўзгартириб юбормоқда. Мана шу қамровли юмушлар мазмун-моҳиятини тасвирий-кўргазмали воситалар орқали аҳоли онгу шуурига етказиш долзарб вазифага айланяпти.\nЙиғилишда аҳоли гавжум жойлар, хусусан, бозорларда савдо ва турли хизмат кўрсатиш шохобчалари номи ажнабий тилларда ёзилгани танқид остига олинди.\nТадбирда Термиз шаҳрида бўлиб ўтадиган Халқаро бахшичилик санъати, Қўқон шаҳри мезбонлик қиладиган Халқаро ҳунармандчилик фестиваллари объектларини тасвирий-тарғибот воситалари билан безаш борасидаги тайёргарлик ишлари юзасидан ахборот берилди.\n— Семинар биз учун ниҳоятда фойдали кечди, — дейди “Тасвирий ойина” ижодий уюшмаси Сурхондарё вилояти бўлими бошлиғи Феруза Холмирзаева. — Бухоро шаҳридаги бир қатор ташкилот, муассасаларда бўлиб, тасвирий безаш ишлари билан танишдик. Менда, айниқса, кластер усулида ишловчи “Бухоро бриллиант силк” корхонаси фаолияти катта таассурот қолдирди. Биласиз, яқинда бизда Халқаро бахшичилик фестивали бўлиб ўтади. Ундаги безаш ишларига тажрибали дизайнерлар, жумладан, бухоролик ижодкорларни ҳам таклиф этмоқчимиз.\nКўргазмали семинар доирасида ижодий уюшма томонидан Фаол инвестициялар ва ижтимоий ривожланиш йилига бағишлаб чиқарилган “Тараққиёт йўлимизнинг шиддати ошаверади” деб номланган тавсия-қўлланманинг тақдимоти ҳам ўтказилди.\nШунингдек, ижодий уюшма фаолиятига тааллуқли бир қатор масалалар кўриб чиқилди.


ЕИ Эрон ва Сурияга янги санкциялар жорий қилди\n21 сентябр 2018, Тошкент вақти: 03:13\nЕИнинг Ташқи сиёсат бўйича мутасаддиси Кэтрин Эштон. Люксембург, 2012 йил 15 октябр.\nЕИ Ташқи ишлар вазирлари уранни бойитиш дастурини тўхтатишдан бош тортиб келаётган Эрон ва халқ исёнини зўравонлик билан бостираётган Сурия режимига қарши янги жазо чораларини жорий қилди.\nЕвропа Иттифоқи Ташқи ишлар вазирлари 15 октябр куни Эронга нисбатан жорий қилган иқтисодий жазо чоралари Эрондан газ импорт қилишни тўхтатишни назарда тутган.\nҒарб давлатлари Эрон ўз ядровий дастуридан атом қуроли яратишда фойдаланиши мумкинлигидан хавотирда. Бироқ Эрон ўз ядровий дастури тинч мақсадга қаратилганини таъкидлаб келади.\nЛюксембургда ўтаётган ЕИ ташқи ишлар вазирлари учрашувида иштирок этаётган иттифоқ ташқи сиёсати бўйича мутасаддиси Кэтрин Эштон журналистларга Эроннинг ядровий дастури билан боғлиқ муаммони музокаралар орқали ҳал қилиш имконияти ҳали ҳам сақланиб қолаётганини урғулади.\nБироқ Эштон хоним Европа Иттифоқи Теҳронга босимни кучайтиришда давом этишини айтди.\nГермания Ташқи ишлар вазири Гуидо Вестервелле музокаралар кутилган натижани бермагани боис янги санкциялар қўллаш эҳтиёжи пайдо бўлганини баён қилди.\n- Афсуски, Эронга нисбатан санкцияларни кучайтириш лозим. Музокарларда сезиларли муваффақиятга эришилмади. Албатта, Эрон атом қувватидан тинч мақсадда фойдаланиш ҳуқуқига эга. Айни пайтда, Эрон ядровий қуроллар яратиш йўлидаги ҳар қандай уринишдан воз кечиши лозим,- деди Германия Ташқи ишлар вазири.\nОзодлик радиосининг Брюсселдаги мухбирига кўра, Эронга қарши янги санкциялар 34 ташкилот ва бир шахсга тегишли мулкларни музлатиш ва виза чекловини жорий қилишни назарда тутган.\nМухбирга кўра, янги жазо чоралари сирасига Эронга халқаро пул ўтказмаларини тақиқлаш ҳам киради.\nМазкур чеклов гуманитар ёрдам, озиқ-овқат, дори-дармон учун тўланадиган пул ўтказмаларига тааллуқли эмас.\nАйни пайтда, Европа Иттифоқи ширкатларининг Эронга кемасозлик, нефт сақлаш ва нефт танкерларига техник хизмат кўрсатишда қўлланиладиган технологиялар, шунингдек, метал ва графитлар етказиб бериши тақиқланади.\nЕвропа Иттифоқи Ташқи ишлар вазирларининг Люксембург шаҳридаги йиғилишида оммавий исёнларни куч билан бостираётган Сурия режимига қарши янги санкциялар қўллашга ҳам келишиб олинди.\nЖазо чоралари Сурия режимига тегишли мулкларни музлатиш, икки ширкат ва 28 шахснинг Европа Иттифоқи давлатларига киришини таъқиқлашни ўз ичига олади.\nБу билан Европа Иттифоқининг қора рўйхатига киритилган сурияликлар 181 кишига ва ширкатлар сони 54 тага етди.\nСурияга нисбатан жорий қилинган янги санкциялар оммавий исёнларни зўравонлик билан бостираётган Сурия режимига алоқадор шахсларга ва ширкатларга қарши қаратилган.


Ўзбекистон Ёзувчилар уюшмаси » АҚЛЛИ КИШИЛАРНИНГ САФИДА БЎЛГИНГ КЕЛСА…\nАсосий Адабий ҳаёт АҚЛЛИ КИШИЛАРНИНГ САФИДА БЎЛГИНГ КЕЛСА…\nАҚЛЛИ КИШИЛАРНИНГ САФИДА БЎЛГИНГ КЕЛСА…\nЎзбекистон Ёзувчилар уюшмаси Сурхондарё вилоят бўлими, Вилоят кўзи ожизлар жамияти адиб Собир Термизий номидаги вилоят ахборот-кутубхона марказида улуғ қозоқ оқини Абай Қунонбоев ҳаёти ва ижодига бағишланган “Қалбимда яшайди халқим ҳаёти” номли адабиий-бадиий, ижодий тадбир ўтказилди.\nУнда Ўзбекистон Ёзувчилар уюшмаси Сурхондарё вилоят бўлими фаол ижодкорлари: Норқувват Тўраев, Абдулла Холмирзаев, Назокат Аннақулова, Нурмуҳаммад Муҳаммадиев, кўзи ожизлар жамияти раҳбарлари, кутубхона маркази раҳбарлари, тарғибот бўлими ходимлари ва китобхонлар қатнашишди.\nАбайнинг ҳаёти ва ижоди ҳақида сўз кетганда, аввало унинг бир-биридан мазмунли шеърлари қай миллат ва элат кишиси бўлмасин, қалбига ҳузур бахш этади.\nУлуғ қозоқ шоири Абай Қунонбоев ҳикматли сўзлар устаси бўлган. Шоир ўз шеърларида ёшларга ахлоқий жиҳатдан кўпгина сабоқ берган, илм эгаллашни, ҳаётда адашмасликни, оқ-қорани, яхши-ёмонни ажрата олишни насиҳат қилган.\nАбай бисотидан шундай сўзларни ўқишимиз мумкин:\n“Агарда сен ҳам ақлли кишиларнинг сафида бўлгинг келса, ҳар куни бир марта, ё ҳафтада бир марта, ҳеч бўлмаса ойида бир марта ўзингга ўзинг ҳисоб бер! Ўтган умрни қандай ўтказибсан: на илмга, на жамиятга ва на ўзингга фойдали бирор иш қилибсанми? Ё эса қандай қилиб ўтказганлигингни ўзинг ҳам сезмай қолибсанми?”\nУнинг ҳикматларга тўла шеърлар билан бир қаторда поэмалари ҳам адабиёт саҳнида ҳамиша олдинги ўринларда эсланади.\nЎтказилган ижодий кечада айни шу жиҳатлар иштирокчилар томонидан ёд этилди. Кутубхона маъмурияти тадбир қатнашчиларига Навоий, Бобур ва бошқа кўплаб улуғ адибларнинг сара китобларидан совға қилишди.


Лансет: МДҲда соғлиқни сақлаш тизимлари ночор аҳволда - BBC O'zbek\nЛансет: МДҲда соғлиқни сақлаш тизимлари ночор аҳволда\nImage caption Лансет ҳисоботи муаллифлари МДҲдаги ҳукуматларни соғлиқни сақлаш соҳасини кўпроқ молиялашга ундайдилар\nБританияда чоп этилувчи нуфузли Лансет тиббий журнали ҳисоботига кўра, Мустақил Давлатлар Ҳамдўстлиги аъзолари бугунда тараққиёт жиҳатидан бир-биридан фарқ қилади, аммо соғлиқни сақлаш соҳасида ўхшаш муаммоларга эгалар.\nБу давлатларнинг барида ўртача умр нисбати 1990-йилларда кескин тушиб кетди, баъзи давлатларда бу нисбат ҳали ҳам кўтарилганича йўқ.\nҒарбий Оврўпо билан солиштирса, МДҲ ҳудудида юрак қон-томир касалликлари энг катта қотил ҳисобланади. Юрак қон-томир касалликларига собиқ шўро давлатларида кенг тарқалган спирти ичимликларнинг суистеъмол қилиниши ва эркаклар орасида чекувчиликнинг юқори даражада қолаётгани, ўсиб бораётган ижтимоий тенгсизлик, ва ночор тиббий хизматлар сабабдир.\nМДҲ аъзолари соғлиқни сақлаш тизимларини ислоҳ қилишга ҳаракат қилганлар, жумладан бошланғич тиббий хизматларни кучайтириб, касалхоналарни қисқартириш, ва тиббиёт соҳасига ажратиладиган кам молия муаммосини ечишга уринганлар.\nБироқ, ҳисоботга кўра, йирик муаммолар сақланиб қолмоқда. Тиббий хизмат учун пора тўланиши ва тиббий хизмат сифатининг ночор бўлиб қолаётгани асосий мисоллардир.\nЛансетга кўра, МДҲ давлатларида ўртача умр нисбати паст бўлиб қолаётганига юрак қон-томир касалликларидан ташқари, она ва болалар ўлими даражасининг юқорилиги, ва айниқса ВИЧ ва сил каби юқумли касалликларнинг кенг тарқалаётгани сабабдир.\nҲисобот муаллифлари бу муаммолар ечими йўлида ҳукуматларни зудлик билан чора кўришга ундайди. Бу чоралар сирасига тамаки устидан назоратни кучайтириш, қонуний ва ноқонуний алкоголга бўлган талаб ва таклифни кўриб чиқиш, соғлиқни сақлаш идораларининг молияни тўғри йўлда сарфлашига эришиш, эскирган муолажа турларини янги далил-исботга асосланган клиник усуллар билан сиқиб чиқариш, касалхоналардан кўра бошланғич тиббий хизматлар аҳамиятини ошириш каби чоралар киради.\nВИЧга қарши суст кураш\nҲисоботда алоҳида эътибор ВИЧнинг тарқалишига қаратилади.\nКўп йиллар давомида баъзи собиқ совет давлатлари, хусусан Россия ва Украина, энг тез ўсиб бораётган ВИЧ эпидемиясига эга эдилар.\nЭнг кўп юқиш ҳолларига игна орқали гиёҳванд моддаларнинг қабул қилиниши сабаб қилиб кўрсатилган. Бироқ, ҳисоботга кўра, ҳудуддаги кўп ҳукуматлар мазкур эпидемияга қарши кескин курашмаганлар.\nВИЧ дастурлари ночорлигича қолмоқда, ВИЧ хасталари учун антиретровирал терапия яхши йўлга қўйилмаган.\nБунга асосий сабаблардан дея бангиларга ва ВИЧ билан оғриган одамларга нисбатан даволашдан кўра жазолаш муносабати мавжудлиги мисол қилиб келтирилади.\nЛансет ҳисоботига кўра, 1990-йилларда кескин қисқартирилган тиббий молиялаш ҳали ҳам пастлигича қолмоқда. Айниқса Марказий Осиё ва Қофқозда бу ноқонуний тўловлар, тиббий хизмат учун пора беришнинг кенг тарқалишига сабаб бўлмоқда.\nДаромади бир-биридан кескин фарқ қилувчи ночор ва бадавлат хасталар бир хилда тўловларни амалга оширадилар. Бу каби тўловлар айни дамда қиммат ва кераксиз муолажани рағбатлантиради.\nБаъзи МДҲ аъзоларида олиб борилган сўровларга кўра, респондентларнинг 50 фоизи тиббий муолажанинг қимматлиги туфайли шифокорга мурожаат этмаганлар.\nБу каби тўловлар ўртача даражада Беларусда 13 доллар бўлса, Озарбайжонда 100 долларга тенг.


Таэквондо: Ўзбекистонлик спортчилар Англиядаги жаҳон чемпионатида 5та мукофотни қўлга киритишди\n21:10 / 03.08.2016\nБуюк Британияда бўлиб ўтган таэквондо бўйича жаҳон чемпионатида Ўзбекистон номидан иштирок этган ёш спортчилар 3 август куни Тошкентга мукофотлар билан қайтиб келишди. Бу ҳақда «Газета.uz» хабар берди.\nЎзбекистон анъанавий таэквондо федерацияси мураббийи Шуҳрат Хўжаевнинг маълум қилишича, мусобақа ўтказилган Брайтон аренасида 7 нафар ўзбекистонлик спортчи ўз имкониятларини синовдан ўтказди.\nҚизлар орасида Екатерина Мўминова спаррингда олтин медални қўлга киритган. Ўғил болалар орасида Жаҳонгир Рашидов иккинчи ўринни эгаллаган. Спортчилар 50 кг вазн тоифаси ва 16–17 ёш категориясида иштирок этишган.\nЯна бир кумуш медал совриндори Ўткир Ибодов 70 килограмм вазн тоифасида қатнашган. Махсус техника ва спаррингда Мафтунабону Нуритдинова ва Асадбек Иброҳим бронза мукофотларига эга бўлишган.\nЖаҳон биринчилигида 45 мамлакатдан ташриф буюрган 1000дан ортиқ спортчи қатнашган.


Трамп машинасига тажовуз қилинди\n07:50 / 18.02.2017\nАҚШ президенти Дональд Трамп машинасига номаълум кимса томонидан тош улоқтирилди. Воқеа Флоридада юз берган, Трамп бу ерга дам олиш кунларига келган. Бу ҳақда АҚШ махфий хизмати вакилига иқтибос келтирган ҳолда РИА “Новости” ахборот агентлиги хабар бермоқда.\nТаъкидланишича, президент кортежи Палм-Бич аэропортидан Трампнинг Мар-а-Лаго масканига кетаётган бўлган. Номаълум кимса Трамп кетаётган автомобилга тош ёки шунга ўхшаш буюм улоқтирган, бироқ "нишонга ура олмай", бошқа машинага теккан.\nМахфий хизмат воқеани тергов қилишни бошлади.\n"Махфий хизмат куннинг иккинчи қисмида кортежга қандайдир буюм улоқтирилганлигини тасдиқлайди. Биз воқеани тергов қилмоқдамиз ва ҳозирча бошқа маълумот тақдим қила олмаймиз", деб айтган хизмат вакили.


Ҳабибнинг отаси дафн этилди. Маросимда Рамзан Қодиров ҳам қатнашди | Qalampir.uz\nҲабибнинг отаси дафн этилди. Маросимда Рамзан Қодиров ҳам қатнашди\nСпорт\t05 Июль 12:40 20233\nЖорий йилнинг 3 июль куни UFC’нинг енгил вазндаги чемпиони россиялик жангчи Ҳабиб Нурмуҳамедовнинг отаси Абдулманнап Нурмуҳамедов 58 ёшида вафот этгани ҳақида хабар берган эдик. Коронавирусга чалиниб, оламдан ўтган Абдулманнап Нурмуҳамедов кеча, 4 июль куни Доғистондаги ўзи туғилиб ўсган қишлоққа дафн этилди.\nДафн маросимида қатнашиш учун юзлаб одамлар ҳозир бўлган, бироқ туман раҳбари ва марҳумнинг акаси пандемия шароитидан келиб чиқиб, улардан дафн маросимида қатнашмасликларини, тўпланмасликларини сўраган.\nҲабиб ва унинг оила аъзоларига таъзия билдириш учун маросимга Чеченистон раҳбари, Нурмуҳамедовлар оиласининг яқин дўсти Рамзан Қодиров ҳам келган.\nҲабиб Нурмуҳамедов Рамзан Қодировга миннатдорлик билдираркан, шундай деган:\n“Ҳаммаси учун сиздан миннатдормиз, катта раҳмат. Биз кучимиз етган ҳамма нарсани қилдик”.\nШунингдек, Ҳабиб отасининг Махачқалъа Москвага олиб борилишида ҳам ўз ҳиссасини қўшганларда миннатдорлик билдирган.\nҲабиб Нурмуҳамедов Абдулманнап Нурмуҳамедов\n22 Октябрь 18:27 44653\n22 Октябрь 14:20 28835\n22 Октябрь 22:25 23979


"Евронигоҳ": Тожикистонлик Манижанинг Россия номидан чиқиши айрим рус сиёсатчиларига ёқмаяпти\nМанижа Сангин бўлган қўшиқчи май ойида Голландиянинг Роттердам шаҳрида бўлиб ўтадиган «Евронигоҳ» қўшиқ танловида «Россия аёли» деб номланувчи ашулани ижро этади.\nБу йилги «Евронигоҳ» қўшиқ танловида Россия номида Тожикистонда туғилган феминист қўшиқчи қатнашишини консерватив қарашларга эга россияликлар танқид қилмоқда. Бу ҳақда Reuters агентлиги хабар берди.\nСешанба куни депутат Валентина Матвиенко танқидчилар сафига қўшилиб, 29 яшар Манижа қўшиғини «бемаънилик» деб таърифлади.\nТўлиқ исми Манижа Сангин бўлган қўшиқчи май ойида Голландиянинг Роттердам шаҳрида бўлиб ўтадиган «Евронигоҳ» қўшиқ танловида «Россия аёли» деб номланувчи ашулани ижро этади.\nҚўшиқ аёлларни руҳлантиришга қаратилган бўлиб, аёлларни ўзларини гўзал қилиб кўрсатиш, эр топиш ёки фарзанд кўришга чорловчи ижтимоий босимни танқид қилади.\nХонанда Манижа, шунингдек, оиладаги зўравонликларга қарши курашиб ҳамда ЛГБТ шахслар ҳуқуқларини ҳимоя қилиб танилган.\nҚўшиқчи жорий ой бошида давлат телевидениесида ўтказилган онлайн овоз беришда Россия номидан танловда иштирок этиш ҳуқуқини қўлга киритган эди.\nБу ҳолат консерваторлар ва рус православ христиан гуруҳига хуш келмади.\nЧоршанба куни парламентнинг юқори палатаси бўлмиш Россия Федерация Кенгаши раиси ҳамда президент Владимир Путиннинг яқин иттифоқчиси Матвиенко «Биринчи канал»дан номзодни аниқлаш тартибини изоҳлаб беришни талаб қилди.\n«Қўшиқ матни билан таниш эмасларга у билан танишиб чиқиши маслаҳат бераман. ... Бу қандайдир бемаънилик. Мен бу нимани англатишини умуман тушунмадим, — деди у.\n«Жуда ғалати, юмшоқ қилиб айтганда», — дея қўшимча қилди у.\nМатвиенко ўз фикрини изҳор қилишидан олдин яна бир депутат — Елена Афанасьева кўплаб россиялик Манижа ва унинг қўшиғи танланганидан ҳайратга тушганини айтган. «РИА» агентлигининг хабар беришича, Афанасьева қўшиқнинг маза-матраси йўқлигини айтган.\n«Ҳудудларда, очиғини айтганда, ҳайратнинг чегараси йўқ: нега бизнинг рус аёллар бундай тролл қилинаётганида норозилик ва ҳайрат юзага келган», — деган депутат.\nПутин рус православ черкови ва консерватив анъанавий қадриятларни дастаклаб келади. Шунингдек, президент вояга етмаганлар орасида «гей пропагандани» ман этувчи қонунларни қўллаб-қувватлайди.\nРоссиянинг Православ аёллар иттифоқи Манижани танловдан четлатилишни талаб қилди. Иттифоққа кўра, хонанданинг саҳна қиёфаси рус аёлларини чуқур ҳақорат қилади, унинг ижроси эса миллатлараро адоватни қўзғашга тенг келади.


Венгрия Бош вазири Виктор Орбанни расмий кутиб олиш маросими бўлиб ўтмоқда (live) - EFFECT.UZ\nВенгрия Бош вазири Виктор Орбанни расмий кутиб олиш маросими бўлиб ўтмоқда (live)\n. 10:15 | 30.03.2021\nБугун, 29 март куни Венгрия Бош вазири Виктор Орбан расмий ташриф билан мамлакатимизга келди. Бу ҳақда ЎзА хабар бермоқда.\nТошкент халқаро аэропортида олий мартабали меҳмон ва унинг рафиқасини Ўзбекистон Бош вазири Абдулла Арипов кутиб олди.\nВенгрия Бош вазири Виктор Орбан ҳам мамлакатимизга илк расмий ташрифини Мустақиллик ва эзгулик монументи пойига гул қўйишдан бошлади.\nКўксарой қароргоҳида Венгрия Бош вазири Виктор Орбан расмий кутиб олиш маросими бўлиб ўтмоқда.\nTeglar:Shavkat Mirziyoyev, Венгрия Бош вазири, Виктор Орбан\nАэропортлар реконструкция қилинади\nШавкат Мирзиёев талабалар ётоқхонаси бўйича муаммоларга тўхталиди\nВенгрия Бош вазирининг ташрифи якунланди\nШавкат Мирзиёев ва Виктор Орбан картошкачилик марказини очиб беришди


Аллақачон учта коллеж даражасига эга бўлган 12 ёшли сакраментолик талаба Калифорниянинг иккита университетига қабул қилинди. Энди у муҳандислик биомедицинани ўрганиш ниятида. 18 ёшга тўлганда эса шифокор бўлиш ва тиббиёт олими бўлишни режа қилган.\nТаниш Абраҳам UC Davis ҳамда UC Santa Cruz университетларига қабул қилинди. Бироқ у ҳали қайси олий ўқув юртига қатнашини ҳал қилмади. Бу ҳақда Сакраменто маҳаллий телеканали хабар қилди.\n“18 ёшимда докторлик даражасига эришсам керак, деб ўйлайман”, - деди у.\nТаниш коллежда таълим олишни 7 ёшида бошлаган. Ўтган йили у Америка River ва Сакраменто коллежларида умумий билимлар, математика, физика, хорижий тиллар курсларини тамомлади.\nКоллежнинг биолог профессори Марлин Мартинес аввалига унинг ўта ёшлиги сабабли дарсларда иштирок этишга рухсат бермаган. Бироқ кейин боланинг ветеренар-доктори бўлган онаси ҳам дарсда қатнашиши шарти билан маърузаларга киритган. “Баъзи пайтларда мен онамга нисбийлик умумий назарияси ва нисбийлик махсус назариясини тушунтиришимга тўғри келарди”, - эслайди Абраҳам.\nОтаси - Бижу Абраҳамнинг айтишича, 4 яшарлигида Менса IQ клубига аъзо бўлган ўғли оғир маълумотларни тез ва осон қабул қиларди. Таниш Абраҳам ўзини фан ва микроскоплар билан бирга видеоўйинларни ҳам хуш кўрувчи оддий ўсмир деб ҳисоблайди. “Шунчаки ўқиб-ўрганиш қизиқ”, - дейди у.


Оналар ва болалар ўлими юқори бўлган...\n21.11.2018 10:46 0 1954\nТадбиркорлар ва ишбилармонлар ҳаракати — Ўзбекистон Либерал-демократик партиясининг парламент қуйи палатасидаги фракцияси вакиллари навбатдаги йиғилишида республикада оналар ва болалар ўлими юқори бўлган вилоятлар маълум қилинди. Бу ҳақда «Халқ сўзи» нашри хабар берди.\nЎзЛиДеП фракцияси аъзоси Мавлуда Хўжаеванинг маълумот беришича, жорий йилнинг тўққиз ойида республика бўйича 108 та оналар ўлими қайд этилган. Бу кўрсаткич Самарқанд (14 та) ва Сурхондарё вилоятларида (14 та) юқорилигича қолмоқда. Шу йилнинг тўққиз ойида қарийб 5 мингга яқин бир ёшгача болалар ўлими юз берган. Бу кўрсаткич Андижон (615 та), Наманган (539 та), Хоразм (340 та) вилоятларида юқори.\nдепутат либерал демократик партия\nЖамият 14/06, 10:18\nДепутат рус тилида қўйилаётган қонун лойиҳалари ҳақида: «Айрим муаммоларга вақт топмаяпмиз»


00:15 / 13.01.2014 | tafseer | 2924\nШайх Ҳазратлари! Менинг савол йўллашимдан мақсад, бир масалада сиздан маслаҳат сўрамоқчиман, аввал ҳаётим ҳақида қисқача гапирсам. Турмуш қурганимга 3 йил бўлди. Мен турмушга чиқганимдан кейин, турмуш ўртоғимни мендан аввал рус аёлига уйланганлигини ва ундан бир ўғли борлигидан ҳабардор бўлдим. Сўнг Аллоҳнинг қадари деб, бу нарсага кўндим. Турмуш ўртоғим тўйдан кейин 2 ой яшаб Россияга кетди. 3ой туриб сафардан қайтди. Мен билан 1ой яшаб яна кетди, шу орада мен биринчи фарзандимга ҳомиладор бўлдим. Шу сафарга кетганича 2 йил деганда қайтиб келди. Шу 2 йил орасида у яна рус аёлидан қиз фарзанд кўрган. Келганига 1 ой бўлмасдан рус аёли ҳам келди ва биз кундошим билан бирга яшай бошладик. Шу вақт оралигида мен турмуш ўртоғимни менга ва фарзандимга нисбатан рус аёли ва фарзанларини орасида тенглик, адолатлик кўрмадим. Аввалига огоҳлантирдим Аллоҳдан қўрқишликка ва тенглик қилишликка. Мен бироз илмли бўлганлигим учун, улар кўп нарсани мендан талаб қилишарди сен илмлисан деб, бу нарсаларга амал қилишлик учаламизни вазифамизми ёки фақат мени? Мана 1 ойдирки, ўз она уйимдаман, 2 чи фарзандимга 8 ойлик ҳомиладорман. Шу вақт оралигида мендан хабар олмади ёки телефон қилмади, шу ишлардан сўнг мен турмуш ўртоғим билан ажрашмоқчиман. Бунга яна сабаб, қайнонамни аччиқ айтган гаплари. Илтимос, менга шу борада маслаҳат беринг! Жавоб учун раҳмат, жазаакумуллоҳу хойрон!\nАдолат бўлиши керак эди. Сизга зулм бўлибди. Оилани бузмай тузатишга ҳаракат қилинг. Эрингизга гапи ўтадиган одамлар насиҳат қилсин! Агар сизга зулм қиладиган бўлса, ҳадиси шарифга биноан, қиёматда бир тарафи шал бўлган ҳолда туради ва иши оғир бўлади.\nпочча ва кайинсингил


Путин АҚШни Россия ички ишларида аралашмасликка кафолат беришини талаб қилди - Parstoday\nсентябр 26, 2020 15:14 Asia/Tashkent\nРоссия президенти глобал киберхавфсизликни яратиш бўйича Москва-Вашингогн ҳамкорлигини таклиф қилиш орқали АҚШни Россия ички ишларида аралашмасликка кафолат беришга чақирди.\nТАСС ахборот агентлигининг хабар қилишича, кеча Россия президенти Владимир Путин, тарқатган баёнотида, Москва ва Вашингтон ўртасида глобал киберхавфсизликни ўрнатиш бўйича ҳамкорлик келишувига эришишни таклиф қилди.\nПутин ўз баёнотида кибер соҳасидаги кенг -қамровли қарама қаршилик халқаро арсасидаги долзарб муаммоларидан биридир дея таъкидлади.\n2020 йил август ойида Россия хавфсизлик кенгаши раиси ўринбосари Олег Хромов ҳам АҚШ ва унинг иттифоқчилари бошқа мамлакатларнинг кибер фазосида разветка ва бузғунчи фаолиятларини кенгайтириш пайида эканлиги ҳақида огоҳлантирганди.\nАҚШнинг Microsoft /Майкрософт/ компанияси Россия ва Хитойга тегишли хакерлар 2020 йил нобярида АҚШ президентлик сайловида қатнашадиган шахслар ва гуруҳлардан жосуслик қилишнига уринишмоқда деб иддао қилди.\nАммо Москва давлати бу даъволарнинг барчасини рад этди.


14:59 03 Июл 2020\n17:00 19.05.2017 (Янгиланган 17:04 19.05.2017) Ҳавола олиш\nДания Қироллиги Нафис санъат академиясининг меъморлик бўйича фахрий магистри Амир Темур мақбараси ва Регистон майдонини ҳайрат билан томоша қилди\nТОШКЕНТ, 19 май — Sputnik. Ўзбекистонда меҳмон бўлиб турган даниялик таниқли халқаро архитектор, "Gehl Architects" компанияси асосчиси Ян Гейл 18 май куни Самарқанд шаҳрига ташриф буюрди, деб ёзади "Жаҳон" АА.\nДания Қироллиги Нафис санъат академиясининг меъморлик бўйича фахрий магистри Амир Темур мақбараси ва Регистон майдонини ҳайрат билан томоша қилди.\nМеҳмонга ушбу обидаларнинг яратилиш тарихи, уларни асраб-авайлаш борасида давлатимиз томонидан амалга оширилаётган ишлар ҳақида сўзлаб берилди.\nЯн Гейл бундан бир неча аср олдин бунёд этилган мазкур иншоотларнинг мукаммал меъморий ечимлар асосида қурилганини қайд этиб, бу аждодларимизнинг юксак ақл-заковатидан далолат беришини таъкидлади.\n— Самарқанддаги бир неча асрлик обидалар билан танишиб, шаҳарнинг замонавий архитектурасида тарихий элементлар кўп акс этиши боисини англадим, — дейди Ян Гейл. — Бу жуда завқли ва ўзига хос. Муҳими, уларда маълум бир мақсад бор, ифодалар мавжуд. Бу анъаналарни йўқотмаслик ва уларни такомиллаштирган ҳолда замонавий шаҳарсозликда кенг фойдаланиш лозим.


Galaxy Unpacked’нинг барча роликлари битта жойда: Galaxy S21, Galaxy Buds Pro ҳамда Galaxy SmartTag билан тўлиқ танишамиз! - Terabayt.Uz\nSamsung корпорацияси Galaxy S21 ҳамда Galaxy S21 Plus смартфонларини намойиш қилгани ҳақида ёзгандик. Ушбу туркумнинг энг илғори – Galaxy S21 Ultra модели ҳам тақдим этилган ва у булардан жиддий фарқ қилади.\nGalaxy Unpacked онлайн тадбирида булардан ташқари яна Galaxy Buds Pro симсиз қулоқчини ҳамда турли буюмларга илиб қўйиладиган Galaxy SmartTag русумли гео-брелок ҳам намойиш этилган.\nҚуйида биз ушбу маросимда тақдим этилган барча видеолавҳаларни жамладик. Улар орқали Samsung янги гаджетлари билан батафсил танишиш, энг сўнгида эса яхлит тадбирнинг видеосини кўриш мумкин.\nGalaxy Buds Pro анонси\nGalaxy SmartTag анонси\nGalaxy S21 ҳамда Galaxy S21+ анонси\nGalaxy S21 ва S21 Plus билан танишув\nGalaxy S21 Ultra анонси\nGalaxy S21 Ultra: камера имкониятлари\nGalaxy S21 Ultra: Phantom Black ранги\nGalaxy S21 ва S21 Plus: эксклюзив ранглар\nGalaxy S21 Ultra: расмий трейлер\nGalaxy Buds Pro: иммерсив овоз ва фаол шовқин тўсиш тизими\nGalaxy Buds Pro: функционаллик\nGalaxy Buds Pro: трейлер\nGalaxy Buds Pro: биринчи назар\nGalaxy S21 ҳамда S21 Plus: биринчи назар\nGalaxy S21 Ultra: биринчи назар\nGalaxy S21: расмий анбоксинг\nGalaxy S21 Plus: расмий анбоксинг\nGalaxy S21 Ultra: расмий анбоксинг\nGalaxy Unpacked: тақдимотнинг энг қизиқ лаҳзалари\nGalaxy Unpacked тадбирининг тўлиқ видеоси\nХўш, жанубий кореяликларнинг қайси гаджети сизни кўпроқ ҳайратга солди?\n#Samsung #қулоқчин #симсиз аудио-қулоқчин #смартфонлар #янги технологиялар #аксессуарлар #Samsung Galaxy S21 #Samsung Galaxy S21 Plus #Samsung Galaxy S21 Ultra #Samsung Galaxy Buds Pro #Samsung Galaxy SmartTag


Beeline: “Менинг мусиқам”: август ойининг TOП-10талиги » Скачать музыку бесплатно новинки музыки 2016-2017\nКомментариев: 0 Просмотров: 875 Дата: 3-08-2015, 14:42 Beeline “Менинг мусиқам” (Ring Back Tone (RBT) – кутиш гудоклари ўрнига мусиқа) хизмати рингтонларининг ТОП-10 талиги тақдим этади. “Менинг мусиқам” хизмати 2007 йил июн ойида ишга туширилган. У қўнғироқ қилаётган абонент учун стандарт уланиш сигналини оммавий мусиқа, ҳазил ёки ғаройиб товуш билан алмаштириш имконини беради. Эндиликда “Менинг мусиқам” http://sm.beeline.uz сайтидан мусиқа харид қилинганда, 0644[b][/b] рақамига қўнғироқ қилинганда, шунингдек, мусиқани кўчириб ёки совғага олганда автоматик равишда ишга тушади. Бундан ташқари, дўстингизнинг сизга ёқиб қолган мусиқасини, агар у ҳам Beeline абоненти бoлса, осонгина кўчириб олиш мумкин. Бунинг учун мусиқани гудок ўрнида эшитаётган вақтда * ни териш зарур. Бундан кейин телефонга SMS келади, унга, агар дўстингизнинг мусиқасини ўрнатишни истасангиз, “Ҳа” сўзи, истамасангиз, “Йўқ” сўзи билан жавоб қайтаришингиз керак.


36948 Ўқиш режими + -\nРофизийларнинг Оиша розияллоҳу анҳога қарши кенг қамровли кураш олиб боришларининг сабабларидан бири Оиша онамизни ҳадис тўқиб чиқарганликда айблаб, ундан ривоят қилинган ҳадисларни қабул қилмасликларидир. Шайх Содуқнинг Жаъфар ибн Муҳаммадга нисбат берилган гапида: “Уч киши Расулуллоҳ соллаллоҳу алайҳи васаллам номидан ҳадис тўқиб чиқарган. Улар Aбу Ҳурайра, Aнас ибн Молик ва аёлдир”, дейилган. Шиа мазҳаби китобларида “Аёл” сўзи “Оиша” онамиз сифатида тафсир қилинади. \nМуҳаддисларнинг айтишича, ушбу тўқима ривоят шиа ҳадис меъёрларига кўра ҳам мардуд (инкор қилинган)дир, бу билан бир тўхтамга келиб бўлмайди. Чунки ривоят санадидан ўрин олган Жаъфар ибн Муҳаммад Умар ал-Киндий, рофизийлар наздида мажҳул ровий ҳисобланади. Зеро, шиа мазҳабининг жарҳ ва таъдил олимлари у ҳақида сўз очишмаган. \nЮқоридаги ривоятда Оиша онамиз розияллоҳу анҳонинг “аёл” деб ноаниқ тасвирланиши ривоят тўқима эканлигининг яна бир далилидир. Зеро, агар ривоятда келтирилган “аёл” сўзи чиндан ҳам Оиша онамиз бўлсалар, нима учун исмлари ёзилмади? Aслида бу ҳолатнинг ўзи бутун ривоятнинг уйдирма эканлигига етарли далил бўла олади. Ровий ривоятнинг Қуръон ва суннатга зид эканлигини, шунинг учун уни ёқлаб бўлмаслигини билгани учун Оиша онамизнинг номларини зикр қилмаган.\nAгар Оиша розияллоҳу анҳонинг номлари эҳтиёткорлик талаби билан яширинган бўлса, унда “Нима учун Aбу Ҳурайра ва Aнас ибн Молик эмас-да, фақат Оиша онамизнинг исми пинҳон тутилди?” деган табиий савол туғилади. Рофизийлар ўзини оқлаш учун, “Ровийнинг Оиша розияллоҳу анҳонинг номларини яшириш сабаби онамизнинг Расулуллоҳ соллаллоҳу алайҳи васалламнинг завжаси, завжаларининг ҳам энг суюклиси ва Aбу Бакр розияллоҳу анҳунинг қизи бўлгани учун эди” дейишлари мумкин. Бу ҳолатда рофизийлар Оиша онамизнинг Расулуллоҳ соллаллоҳу алайҳи васалламнинг аёллари эмаслиги ҳақидаги ўз фикрларига ўзлари қарши чиққан бўлади.\nРивоятга аҳли сунна уламоси назари билан ёндашганимизда ҳам, аҳвол ўзгармайди. Чунки муҳаддислар фикрича, шиа ривоятлари мардуддир. Бунинг сабаби ровийлари ё ёлғончи, ё матрук, ё мажҳулдир. Юқоридаги далилларнинг барчаси ривоятнинг ҳар томонлама мардуд эканлигини кўрсатади.\nБу ривоят санад силсиласи жиҳатидан ҳам, матни жиҳатидан ҳам мақбул эмас. Чунки Оиша розияллоҳу анҳонинг ишончлилиги билан алоқадор кўплаб ҳадисларга қаршидир. Оиша онамиз Қуръонда “Мўминларнинг онаси” дея зикр қилинган, бароати самодан туширилган, Расулуллоҳ соллаллоҳу алайҳи васалламнинг Хадижа онамиздан кейинги энг севикли аёлидир.\nХулоса сифатида шуни айтиш мумкинки, ёлғончилиги билан танилган рофизийлик ўзининг бўҳтонлари билан Оиша онамизни ёлғончиликда айблаб, устидан туҳмат тошини ёғдирган оқимдир.\nЁлғоннинг ҳақиқатга яқин шакли: Ҳасан ибн Али розияллоҳу анҳу масаласи\nРофизийлар тўқиган ривоятлардан яна бирида айтилишича, Ҳасан розияллоҳу анҳу боболари Расулуллоҳ соллаллоҳу алайҳи васалламнинг ёнларига дафн қилинишни сўраганларида, гўёки Оиша онамиз буни рад этганлар. Кулайнийнинг “Ал-Кофий”даги ривоятига кўра, инсонлар Ҳасан розияллоҳу анҳуни Расулуллоҳ соллаллоҳу алайҳи васалламнинг ёнларига дафн қилишмоқчи бўлишганида, Оиша онамиз бир эгарлик ҳачир устида олдиларига келиб, “Ўғлингизни уйимдан узоқлаштиринглар. У менинг уйимга дафн қилинмайди!” деганлар.\nРофизийларнинг Ҳасан розияллоҳу анҳуни баҳона қилиб мусулмонларни Оиша онамиз розияллоҳу анҳога қарши қайраш ниятидаги ушбу ривояти мутлақо тўқимадир. Чунки, шиа манбаларида Оиша онамиз Ҳасан розияллоҳу анҳуни ҳатто ўз уйларига дафн қилинишига ҳам ижобий муносабат билдирганлари зикр қилинади. Шиа ёзувчиларидан Абул Фара ал-Исфахоний қилган ривоятга кўра, Ҳасан розияллоҳу анҳу Оиша онамизга хабар жўнатиб, Расулуллоҳ соллаллоҳу алайҳи васалламнинг ёнларига дафн қилиниш учун рухсат сўрайди, онамиз ҳам розилик билдирадилар. Бу хабар Бани Умайяга етиб боргач, Ҳасан розияллоҳу анҳуни у ерга дафн қилдирмаслик учун қуролланадилар. Жанг учун Бани Ҳошим ҳам қуролланади. Бани Умайя “Ҳасан асло Расулуллоҳ соллаллоҳу алайҳи васалламнинг ёнларига дафн қилинмайди!” деб қасам ичади. Бу хабар Ҳасан розияллоҳу анҳуга етганида, Бани Ҳошимга хабар жўнатиб, “Агар масала шу даражага етган бўлса, мен талабимдан воз кечаман. Мени онам Фотиманинг ёнига дафн қилинг” деб васият қиладилар. Вафот этганларидан сўнг Бақия қабристонига, оналарининг ёнларига дафн қилинадилар. \nОиша онамизнинг дафндан узоқ туришларига холис баҳо берсак, бунинг шиа ёзувчиси ривоят қилган рухсат ҳодисасидан кейин қон тўкилмаслигининг олдини олиш эканлиги аён бўлади. Жумладан, Ҳишомнинг отаси Урвадан қилган ривояти ҳам буни тасдиқлайди. Зеро ривоятга кўра, дафнга шахсан Марвоннинг ўзи қарши бўлган, шундан сўнг Бани Ҳошим ва Бани Умайя йиғилган, қиличлар қинидан чиққан, қон тўкилишини билган Оиша онамиз орага кириб, “Уй меники. Ҳеч кимнинг у ерга дафн қилинишига рухсат бермайман!” деганлар. Шундан кейин Ҳасан розияллоҳу анҳу Бақия қабристонига дафн қилинган. \nОиша онамиз каби, Ҳасан розияллоҳу анҳуни Расулуллоҳ соллаллоҳу алайҳи васалламнинг ёнларига дафн қилиниши тарафдори бўлган саҳобалар ҳам, қон тўкилиши эҳтимоли борлигидан Оиша онамиз каби Бақия қабристонига кўмилишини айтганлар ва Ҳусайн розияллоҳу анҳуга акасининг Бақияга кўмилиш борасидаги васиятига амал қилишини айтганлар.\n Ас-Содуқ ал-Куммий, Aбу Жаъфар Муҳаммад ибн Aли ибн Ҳусайн ибн Бабавий, «Китабул-Ҳисал», «Муассасатул нашрил исломий», 190-бет, Кум; ал-Мажлиси, Муҳаммад Бакр, «Биҳарул Aнвар», II жуз, 217-бет, «Муассасатул алами», Байрут.\n ал-Мажлисий, II-жуз, 217-бет.\n Aли ан-Намозий, аш-Шаҳирдвади, «Мустадракату илми рижалил ҳадис», 290-бет, Теҳрон, 1412.\n Ал-Исфахоний, Абу Фараж Али ибн Ҳусайн, «Муқалатут толибийн», I жуз, 82-бет, Нашриёти номаълум, 1416.\n Ал-Балозурий, Аҳмад ибн Яҳё, «Ансобул ашроф», III жуз, 62-бет, «Дарул фикр», 1417.\n Ибн Асокир, номи зикр қилинган асар, XIII жуз, 288-бет.\nБир қаламнинг маҳорати ва рофизийлик\nИмон омонатдор инсоннинг паноҳ топадиган даргоҳидир\nДоктор Комил Яъқуб айтади Шифокор сифатида ҳаётим давомида кузатган ҳақиқатим шуки, нафси хотиржам бўлган инсонларнинг кўпи имон қуввати кучли бўлган ва дин давоми...\n13:01 / 05.10.2021 252\nБахт ‒ неъмат берган зотга шукр қилишда\nКўп кишилар Аллоҳ таолонинг бизга берган энг катта ва муҳим неъмати бу молу дунё неъмати деб ўйлайди. Агар фикр юритиб кўрсак, Аллоҳ таолонинг неъматлари ҳисобсиз. давоми...\n11:06 / 23.12.2021 38\nБахт – мусибатга сабр қилишда!\nДунё мусибатлари кўп. Мўмин киши дунё имтиҳон ва синов диёри эканини билади. Мана шу синовга ҳар лаҳзада тайёр туради. Ғолиб киши мусибатларга Аллоҳ таолони рози давоми...\n11:00 / 02 январь 77\nҚуддусда, Мисрда эркаклардек курашаётган аёллар Марям онамиздан намуна олишди. Бугуннинг Марямлари Қуръондан жасоратланиб, Бутларга вайл, Аллоҳга саждалар давоми...\n21:37 / 31.01.2021 1177\n22:00 / 14 январь 150\n22:00 / 12 январь 591\n11:00 / 10 январь 138\n22:00 / 09 январь 568\n11:00 / 06 январь 81\n11:17 / 14.01.2020 140268


Юрист-лингвистик таҳлил —\nқонун ижодкорлигининг муҳим омили\nҲуқуқий меъёрларни бугунги кун талабларидан келиб чиқиб, илмий асослантирилган ҳолда яратиш, шакллантириш қонуншунослар, олимлар, қонун ижросини амалга оширувчи ва ҳуқуқни қўлловчи органлар учун долзарб масаладир. Зотан, ҳуқуқни ҳаётга татбиқ этишнинг дастлабки босқичи ҳуқуқ мазмунини англаш билан боғлиқдир.\nҲуқуқни англаш қонун нормасида ифодаланган қоидалар мазмунини тушуниш орқали ҳуқуқий фаолиятни йўлга қуйишга тайёргарлик кўришни ўз ичига оладиган психик жараёндир. Ҳуқуқ мазмунини тушуниш ҳар бир ҳуқуқий муносабат иштирокчисидан ҳуқуқ нормасини ташкил этувчи барча элементлар тўғрисида мантиқан ва мазмунан тўғри мулоҳаза юритишни талаб этади. Ҳуқуқни талқин этиш эса, матн мазмунини очиб берувчи муҳим ёрдамчи восита бўлиб, ижтимоий муносабатларни ҳуқуқий тартибга солишда муҳим омил бўлиб хизмат қилади. Ҳуқуқни тушунишда, аввало, ҳуқуқий нормаларнинг содда, аниқ, равон, тушунарли, адабий тилнинг грамматик-лексик ва бошқа қоидаларига мос бўлиши, мантиқ қоидаларига мувофиқ тузилиши талаб этилади.\nШу боис, истиқлол йилларида она тилимиз имкониятларидан унумли фойдаланиб, қонунчилик тилини такомиллаштиришга алоҳида эътибор қаратилмоқда. Буни қабул қилинаётган қонунларнинг сифати ортиб бораётгани ва уларнинг мазмунан халқчил, тушунарли, равон тилда ифодаланаётгани ҳам тасдиқлайди. Қонун тилининг сифатини қонун мазмунини ифодалашда тил қоидаларига нечоғлик риоя қилингани белгилаб беради. Дарҳақиқат, «ҳуқуқий ислоҳот ва у билан боғлиқ равишда қонун ҳужжатлари миқдорининг ортиб бориши тил ва қонуннинг ўзаро таъсири, узвий боғлиқлиги омилларини ўрганишни тақозо этмоқда. Юриспруденция тилининг ҳаёт билан, амалий эҳтиёжлар билан боғлиқ бўлган назарий андозасини ишлаб чиқиш зарурати туғилмоқда». Ҳар қандай қонун норматив-ҳуқуқий ҳужжат бўлиши билан бирга, адабий тилнинг таркибий қисми ҳисобланадиган юридик тил маҳсулидир. Шу сабабли, қонунлар сифатини таъминлашда қонун лойиҳаларининг юридик таҳлили билан бир қаторда, уларнинг юридик-лингвистик экспертизаси назарий асосларини кенгайтириш, ушбу соҳада илмий таклифлар ишлаб чиқиш ҳам муҳим аҳамиятга эга. Қонун ижодкорлигида ўтказиладиган юридик-лингвистик таҳлил қонунларнинг юридик-лингвистик меъёрларга қанчалик мослигини текширишга қаратилган фаолиятдир. Ҳуқуқшунос олим Б.Абдуллаевнинг фикрича, «қонун лойиҳасининг юрислингвистик экспертизаси қонун матнларининг функционал-стилистик хусусиятларини ҳисобга олган ҳолда тақдим этилган матннинг ҳозирги замон адабий тили нормаларига мувофиқлигини баҳолашдан иборатдир». Қонун лойиҳаларини юридик-лингвистик таҳлил этиш орқали қонун матни тузилиши ва унинг мазмунидаги айрим стилистик, лексик, мантиқий ҳамда грамматик хатолар бартараф этилади. Ҳуқуқшунос олим Д.Керимовнинг таъкидлашича, «Ижтимоий амалиётнинг бошқа соҳаларидан кўра, қонун ижодкорлигида матннинг нотўғри ифодаланиши, ноаниқ ёки ноўрин сўз жуда оғир, баъзан фожиали оқибатларга олиб келади. Қонун мантиғининг бузилиши, унинг ноаниқ ифодаланиши, терминларнинг ноўрин ишлатилиши кўпдан-кўп муаммоларни, қўшимчалар киритиш, шарҳлаш ва тушунтириш талабини келтириб чиқаради, бунга ортиқча вақт, куч ва энергия сарфланади, бюрократик оворагарчиликларга замин яратилади, оқибатда қонун матнининг нотўғри талқин қилинишига ва нотўғри қўлланишига олиб келади. Қонунлар матни қанчалик мукаммал бўлса, унинг қўлланилиши шунчалик осон бўлади». Демак, қонун ижодкорлигида юридик-лингвистик таҳлил ўтказиш механизмини такомиллаштириш қонунлар мукаммаллигига эришишнинг муҳим воситаларидан ҳисобланади.\nФикримизча, қонун лойиҳаларини юридик-лингвистик таҳлилдан ўтказишни қуйидаги асосларга кўра таснифлаш мумкин:\n— қонун ижодкорлиги босқичларида, яъни қонунчилик ташаббуси ва қонун лойиҳаси муҳокамаси босқичларида ўтказилишига кўра;\n— қонун ижодкорлиги фаолияти билан шуғулланувчи субъектига кўра;\n— юридик-лингвистик таҳлил ўтказилаётган қонун лойиҳасининг ҳажми қамраб олинганлигига кўра.\nҚонун ижодкорлиги босқичларига кўра, юридик-лингвистик таҳлил ўтказишни қуйидаги турларга ажратиш мумкин:\n— қонун лойиҳасини қонунчилик ташаббусини амалга ошириш босқичида масъул орган томонидан таҳлил қилиш. Масалан, Ўзбекистон Республикаси Вазирлар Маҳкамаси, Олий суди каби қонун ташаббуси ҳуқуқига эга органлар ташаббусига кўра;\n— қонун лойиҳасини Олий Мажлис Қонунчилик палатаси муҳокамаси босқичида бевосита манфаатдор тузилманинг илтимосига ёки палаталарнинг масъул қўмиталари ташаббусига кўра таҳлил қилиш;\n— Олий Мажлис Сенати томонидан қонун лойиҳаси кўриб чиқилаётганда унинг ташаббусига кўра таҳлил қилиш.\nҚонун лойиҳасининг ҳажми қамраб олинганлигига кўра, юридик-лингвистик таҳлил ўтказиш турлари сифатида қуйидагиларни кўрсатиш мумкин:\n— қонун лойиҳасининг тўлиқ матнини юридик-лингвистик таҳлилдан ўтказиш;\n— қонун лойиҳасининг маълум қисми, моддаси ёки тушунчасига нисбатан юридик-лингвистик таҳлил ўтказиш.\nҚонун лойиҳаларини юридик-лингвистик таҳлилдан ўтказишнинг шакли муайян билим ва кўникмага эга мутахассисларнинг оғзаки ёки ёзма тарзда қонун матнининг лингвистик меъёрларга мувофиқлигини аниқлашга қаратилган мақсадли фаолиятида намоён бўлади. Ушбу фаолият юридик-лингвистик экспертиза шаклида амалга оширилиши мақсадга мувофиқдир. Чунки юридик-лингвистик экспертиза муайян мақсадга йўналтирилган тизимли, тартибли ҳаракатларни ўз ичига олиб, муайян қарор кўринишида тегишли хулоса чиқарилишига асос бўлади. Юридик-лингвистик экспертиза серқирра ва мураккаб жараён бўлиб, қонун лойиҳаларини таҳлил этишда экспертдан ҳуқуқнинг барча соҳалари ва тилшуносликка оид барча назарий билимларга эга бўлишни талаб этади. Шу сабабли, ушбу вазифани ҳуқуқшунос ва тилшунос мутахассислар томонидан биргаликда амалга ошириш мақсадга мувофиқдир.\nҲуқуқшунос А.Раҳмоновнинг фикрига кўра, «қонун лойиҳаларини экспертиза қилиш масаласи принципиал ёндашувни талаб этади ва улар қуйидагилардан иборат:\n— мустақиллик — фақат Конституция ва бошқа амалдаги қонунларгагина бўйсуниб иш юритиш;\n— компетентлик принципи;\n— холислик — фақат қонунларда назарда тутилган талаб доирасида фикр бериш, ҳеч кимнинг манфаатига ён босмаслик;\n— илмий асосланганлик — ўрганилаётган нормаларга нисбатан илмий жиҳатдан ёндашув;\n— комплекс ёндашув;\n— объективлик ва масъулиятлилик».\nЮридик-лингвистик экспертиза юқорида санаб ўтилган юридик-лингвистик таҳлилнинг қайси бир турига тааллуқли бўлишидан қатъи назар: қонун лойиҳаларининг юридик-лингвистик таҳлили, асосан, ҳуқуқий нормалар лойиҳалари матни адабий тил қоидаларига нечоғли мувофиқлигини баҳолашга, қонун лойиҳаларининг матни шакл ва мазмун жиҳатидан норматив-ҳуқуқий ҳужжат тили талабларига тўғри келишини таъминлашга қаратилиши, экспертлар ҳам юридик, ҳам лингвистик билимларга эга бўлиши, экспертлар фаолиятида холислик таъминланиши лозим.\nҚонун лойиҳаларини юридик-лингвистик таҳлилдан ўтказиш вазифаси топширилган эксперт ёки экспертлар гуруҳи олдига қуйидаги саволларни қўйиш мумкин:\n— қонун лойиҳасидаги сўз ва иборалар Ўзбекистон Республикаси Конституцияси, конституциявий қонунлари принциплари ва талабларига мос келадими;\n— қонун лойиҳасидаги сўз ва иборалар Ўзбекистон Республикасининг «Давлат тили ҳақида»ги, «Норматив-ҳуқуқий ҳужжатлар тўғрисида»ги, «Қонунлар лойиҳаларини тайёрлаш ва Ўзбекистон Республикаси Олий Мажлисининг Қонунчилик палатасига киритиш тартиби тўғрисида»ги, Олий Мажлис Қонунчилик палатаси Кенгашининг қарори билан тасдиқланган «Қонун лойиҳаларини юридик-техник жиҳатдан расмийлаштириш бўйича услубий тавсиялар» талабларига мувофиқми;\n— қонун лойиҳасидаги сўз ва иборалар ўзбек адабий тили қоидалари асосида тўғри тузилганми? Қонун лойиҳаси лўнда, аниқ, оддий ва равон, тушунарли тарзда ифодаланганми;\n— кўп маънони англатадиган сўз ва иборалар ишлатилганми? Кўп маънони англатадиган сўз ва иборалар қонун мазмунини тушунишда турли англашилмовчиликларни келтириб чиқармайдими;\n— қонун лойиҳасидаги тушунча ва атамалар турлича изоҳлаш имкониятини истисно этадиган, уларнинг қонун ҳужжатларида қабул қилинган маъносига мувофиқ ягона шаклда қўлланилганми;\n— эскирган сўзлар ва иборалар ишлатилмаганми? Мажозий таққослашлар, сифатлашлар, кинояларга йўл қўйилмаганми? Сўзлар ва иборалар мантиқий ўринли фойдаланилганми;\n— чет тиллардан ўзлаштирилган сўз ва иборалар мавжудми? Уларни давлат тилида ифодалаш ўринлими;\n— қонун лойиҳасидаги термин ва тушунчаларни янада аниқлаштириш талаб этиладими? Ортиқча ишлатилган сўз ва иборалар мавжудми;\n— қонун лойиҳасидаги термин ва тушунчалар аҳоли томонидан фойдаланиладиган, истеъмолдаги термин ва тушунчаларми? Услубий холисликка риоя қилинганми? Услубий хатоликка йўл қўйилмаганми;\n— қонун лойиҳаси мазмунини тушунишда қийинчилик туғдирадиган ҳаволалар ишлатилганми?\nЭксперт ёки экспертлар гуруҳи олдига қуйиладиган саволлар, буюртмачининг хоҳишига кўра, бошқача тарзда ҳам берилиши мумкин. Шунингдек, буюртмачи юридик-лингвистик экспертиза ўтказилиши лозим деб топган қонун лойиҳаси мазмуни ва ҳажмидан, бошқа ўзига хос хусусиятларидан келиб чиқиб, эксперт олдига ўзини қизиқтирган бошқа саволларни ҳам қўйиши мумкин. «Қонунлар лойиҳаларини тайёрлаш ва Ўзбекистон Республикаси Олий Мажлисининг Қонунчилик палатасига киритиш тартиби тўғрисида»ги Қонуннинг 23-моддасига мувофиқ, қонун лойиҳасининг муҳокамаси жараёнида билдирилган ёки экспертларнинг хулосаларида баён этилган таклифлар ва мулоҳазалар тавсия хусусиятига эгадир5.


Мини-футбол бўйича “ЎЗТРАНСГАЗ” КУБОГИ — 2019” нинг мамлакат босқичи кўтаринки кайфиятда ўтди — Uztransgaz\nUztransgaz > Янгиликлар > Мини-футбол бўйича “ЎЗТРАНСГАЗ” КУБОГИ — 2019” нинг мамлакат босқичи кўтаринки кайфиятда ўтди\nЎзбекистон Республикаси Ёшлар иттифоқи “Ўзтрансгаз” акциядорлик жамияти бошланғич ташкилоти томонидан тизим корхоналари ўртасида мини-футбол бўйича мусобақа ўтказиб келинмоқда. Ўзбекистон Республикаси мустақиллигининг 28 йиллиги байрамига бағишланган “ЎЗТРАНСГАЗ” КУБОГИ — 2019” нинг мамлакат босқичи жорий йилнинг 10 август куни З.М. Бобур номидаги Тошкент марказий “Эко-боғи”да бўлиб ўтди. Унда жамиятнинг ҳудудий филиаллари ва ташкилотларида тузилган 28 жамоа иштирокидаги саралаш босқичи ғолиблари мутлоқ чемпионлик учун баҳс олиб боришга жам бўлишди.\nТадбирнинг очилиш маросимида “Ўзтрансгаз” АЖ Бошқаруви раиси У. Сайидов сўзга чиқиб иштирокчиларни мазкур спорт байрами, Қурбон Хайити ва яқинлашиб келаётган Мустақиллик куни байрамлари билан самимий табриклади. Мамлакатимизда амалга оширилаётган Ёшларга оид давлат сиёсати дастури ижроси доирасида ўтказилаётган ушбу тадбир Жамият тизимида меҳнат қилаётган ёшларнинг саломатликларини мустаҳкамлаш ва улар орасида соғлом турмуш тарзини тарғиб қилишга қаратилганини таъкидлар экан, келгусида бу каби мусобақалар янада кенг қамровда бўлиши учун бошқарув раҳбарияти томонидан қўллаб-қувватланишини билдирди. Беллашувларда жамоаларга муваффақият тилади. Ижро этилган мусиқий чиқиш спортчилар кайфиятига янада кўтаринкилик бахш этди.\nСаралаш босқичларида Тошкент МГҚБ, Газли МГҚБ, Фарғона МГҚБ, Тошкент шаҳар бўйича газ таъминоти ҳудудий филиали, Сирдарё вилояти бўйича газ таъминоти ҳудудий филиали ҳамда “Урганчтрансгаз” Унитар корхонасидан 6 та жамоа Республика босқичи учун йўлланмаларни қўлга киритган эди. Уларнинг ғолиблик учун кураши қизиқарли ва муросасиз беллашувлар асосида ўтди. Ўйинларда жамоаларнинг ҳар бир вакили ижобий натижа кўрсатиш учун бор маҳоратини ишга солдилар. Лекин мусобақаларда кимдир ғолиблик нашидасини суриши ва кимдир мағлубиятга бардош беришига тўғри келиши табиий ҳол. Шундай бўлгач, бу гал ҳам совринли ўринларнинг эгалари аниқланди.\nФинал мусобақасида “Урганчтрансгаз” УК жамоаси Фарғона МГҚБ жамоасини 5:4 ҳисобида енггиб мутлоқ ғолиб эканликларини исботлади. Ярим финалда Газли МГҚБ жамоасидан устун келган Тошкент шаҳар бўйича газ таъминоти ҳудудий филиали ўйинчилари кучли учликдан жой олдилар. Шундай қилиб;\n1- ўринни Урганчтрансгаз УК,\n2-ўринни Фарғона МГҚБ,\n3-ўринни Тошкент шаҳар ҲГТФ жамоалари банд этдилар.\nЎйинларда шунингдек , “Энг яхши тўпурар” (Фарғоналик — Элдор Султонов), “Энг яхши ўйинчи” (Хоразмлик — Ҳамдам Атажанов), “Энг яхши химоячи” (Бухоролик — Фурқат Болтаев) ҳамда “Энг яхши дарвозабон” (Тошкент шаҳридан Абзал Мирзамахмудов) номинациялари бўйича ҳам ғолиблар аниқланди.\nКўтаринки кайфиятда ўтказилган беллашувлар сўнггида ғолиб ва совриндорларга “Ўзтрансгаз” АЖ Касаба уюшмалари қўмитаси томонидан медаллар ва эсдалик совғалари тантанали равишда топширилди. Турнирнинг кўчма кубоги — Урганчлик газчилар жамоасида кетди. Ҳар бир жамоа ўз олдига келгуси йилдаги мусобақаларга тайёргарликни янада кучайтиришни мақсад қилиб қўйди. Байрамона ош тортилган дастурхон атрофидаги дилкаш суҳбатлардан сўнг турнир иштирокчилари уйларига кузатиб қўйилди.


14 Äåêàáðü 2019 22:23 400\nСайлов куни тобора яқинлашиб келмоқда. Шу муносабат билан жойлардаги сайлов участкалари ҳолатини ўрганиш бўйича қатор ишлар олиб борилмоқда. “Янгиқўрғон ҳаёти” газетасининг 7 декабрь кунги сонида Дилором Йўлдошева имзосидаги “Ечими ҳал бўлмайдиган иссиқлик” сарлавҳали мақола берилган эди. Ушбу журналистик ўрганиш ишида туманнинг Қораполвон қишлоғидаги маданият марказида жойлашган 704-сайлов участкасида овоз бериш кабинаси 4 та ўрнига 3 та қўйилгани, дам олиш ҳамда биринчи ёрдам кўрсатиш хоналари, овоз бериш зали совуқлиги, ҳар қанча ёқилғи ёқилсада хоналарни иситиб бўлмаётгани ҳақида танқидий мулоҳаза юритилган.\nЮқоридагиларни ўрганиш мақсадида Наманган вилоят сайлов комиссияси ва Халқаро матбуот маркази Наманган вилояти бўлими вакиллари мазкур 704-сайлов учаскасида бўлишди. Ўрганишлар натижасида шулар аниқландики, иситиш мосламаси созланиб тузатилгач, ҳар икки хоналар ва овоз бериш залининг исиши яхшиланган. Ҳозирда хоналарнинг ҳарорати 260 С иссиқ холатда.\n“Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи участка сайлов комиссияларининг фаолияти тратиби тўғрисида”ги Низомда яширин овоз бериш кабиналари ёки хоналари 20 дан 1000 нафаргача бўлган сайловчи учун камида 3 та этиб белгиланган. Шуни таъкидлаш керакки мазкур сайловда Янгиқўрғондан қўшимча 6 та сайлов участкаси қўшилганини ҳам инобатга олиш лозим, албатта. Маълумот ўрнида қайд этиш жоиз ташриф буюрилган ушбу сайлов участкасидаги тиббий хизмат кўрсатиш хонасида 27 турдаги дорилар ҳамда 18 турдаги тиббий жиҳозлар мавжуд.\nАйни пайтда 704-сайлов участкаси ҳудудида 100 ёшдан ўтган 4 нафар нуронийларнинг сайловда иштирок этишлари учун кўчма қутилар тайёрланиб, уларнинг аҳволидан хабардор бўлиб турилмоқда.


20:38 / 05.07.2017 3837 pdf Ўқиш режими + -\nИбн Атоуллоҳ Сакандарий раҳматуллоҳи алайҳ ушбу ҳикматда ундан аввалги ҳикматдаги баҳсни давом эттирмоқда ва банданинг бандага кўрсатадиган икроми, ҳурмат-эҳтироми ортида турадиган ҳақиқатни баён қилмоқда. Бир банда ўзига ўхшаган бошқа бир бандага ҳурмат-эҳтиром ва иззат-икром кўрсатадиган бўлса, ўша ишнинг ортида Аллоҳ таолонинг Ўз бандаларидан бирининг айб ва нуқсонларини гўзал сатр қилиб, бошқаларга яхши кўрсатиб қўйгани туради. Агар Аллоҳ таоло мазкур банданинг ёмонликлари ва айбу хатоларини сатр қилмаганида, у ўзига ўхшаган бошқа бандаларнинг олдида шарманда бўлиши, ҳаммага ёмон кўриниши турган гап эди.\nШунинг учун банда ўзига ўхшаган бошқа бандалардан иззат-икром кўрса, мазкур бандани икром қилган ва унга миннатдорчилик билдирган ўзига ўхшаган бандага эмас, аввало Аллоҳ таолога ҳамду санолар айтиши керак бўлади. Мазкур яхшилик ва икром қилган бандага Аллоҳ таолонинг бу борадаги иродасининг юзага чиқишига сабаб бўлгани учун ташаккур айтилади. Зеро, ҳақиқий мақтовга сазовор Зот фақат У Зотнинг ёлғиз Ўзидир.\nУшбу ҳақиқатга Расулуллоҳ соллаллоҳу алайҳи васалламнинг муборак ҳадиси шарифларида далил бор.\n«Қачон Аллоҳ бир бандани яхши кўрса, Жаброилга: «Албатта, Аллоҳ Фалончини яхши кўради, сен ҳам уни яхши кўр!» дея нидо қилади. Шунда Жаброил уни яхши кўради. Сўнг Жаброил осмон аҳлига: «Албатта, Аллоҳ Фалончини яхши кўради, сизлар ҳам уни яхши кўринглар!» дея нидо қилади. Шунда уни осмон аҳли яхши кўради. Сўнгра у ер аҳли учун мақбул қилиб қўйилади».\nАллоҳ таоло Ўзининг муҳаббатига сазовор бўлган бандаларининг айб ва нуқсонларини Ўзининг гўзал сатри ила беркитиб қўяди. Мазкур аброр бандаларнинг айб ва хатолари Аллоҳ таоло томонидан тўсилгани учун бошқа одамлар уларга муҳаббат қиладилар.\nАллоҳ таоло барчаларимизга айб ва хатолари У Зот томонидан сатр қилинишига лойиқ бандалардан бўлишимизни насиб қилсин!\nАллоҳ таоло барчаларимизга бизни икром қилган ва бизга тақдир қилган шахсга эмас, балки аввало бизни сатр қилган Зотга мақтов айтадиган бандаларидан бўлишимизни насиб қилсин!\n20:34 / 05.07.2017 6275\n20:41 / 05.07.2017 5068\n3303 19:30 / 26.10.2019\n2753 21:09 / 10.11.2018\n2136 05:00 / 28.02.2017\n2212 12:02 / 20.11.2018


Ўзбекистонда ижтимоий ҳимоя бўйича давлатнинг ягона стратегияси йўқ, деганди ЮНИСЕФнинг ижтимоий сиёсат дастури раҳбари Тинатин Баум бундан икки ҳафта олдин Ўзбекистон расмийлари иштирокида бўлиб ўтган давра суҳбатида.\nЮНИСЕФ ўрганишларига кўра, Ўзбекистонда ижтимоий ҳимоя турли идоралар ўртасида бўлиниб кетган, бу йўналишга ажратилаётган маблағлар самарадорлиги мониторинг қилинмайди.\nKun.uz мухбири халқаро ташкилот хулосасига Иқтисодий тараққиёт ва камбағалликни қисқартириш вазирлигининг муносабати билан қизиқди.\nВазирликнинг Камбағалликни қисқартириш сиёсатини юритиш департаменти директори Илҳом Маматқулов ЮНИСЕФ расмийсининг фикрлари билан танишиб чиққанини билдирди.\n«Тинатин Баум билдирган фикрлар ҳақидаги хабарни биз ҳам ўқидик. Ундаги танқид ва таклифларни кўриб чиқиб, ўзимиз учун муайян хулосалар чиқардик.\nТўғри, ижтимоий ҳимоянинг ягона тизими мавжуд эмас эди. Пенсиялар, нафақалар, моддий кўмаклар, бола пулларини мисол қилиб олишимиз мумкин. Ҳақиқатан ҳам бу пулларнинг берилишида ягона тизим мавжуд эмас эди.\nАммо ҳозирда бу тизимни якдиллаштириш мақсадида аҳоли ижтимоий ҳимоясига қаратилган концепция ишлаб чиқилмоқда. Йил бошида Сирдарё вилояти мисолида ижтимоий ҳимоя ягона реестри (онлайн платформа) яратилган эди. Бугунги кунда республиканинг барча вилоятлари мазкур тизимга қамраб олинган.\nБу реестр – аҳолининг ижтимоий ёрдамга муҳтож қатламининг ижтимоий хизматлардан фойдаланиш истагини билдирганларининг маълумотларини онлайн тизимда юритиш, уларни дастурга қабул қилиш, уларнинг даромадлари ва мол-мулки ҳақидаги маълумотларни ўрганиб чиқиш, ижтимоий хизматдан фойдаланишга лойиқ ёки лойиқ эмаслигини аниқлаш имконини бермоқда», – деди Илҳом Маматқулов.\n16:14 / 02.01.2021\nКамбағаллик ва қашшоқлик ўртасида қандай фарқ мавжуд?


Ўзбекистон, 15 май 2013\n17 октябр 2019, Тошкент вақти: 16:00\nчоршанба 15 май 2013\nБузилган гаражга товон пули бериладими?\nOzodJavobнинг навбатдаги сонида Тошкент шаҳрида давом этаётган металл гаражларни бузиш жараёни билан боғлиқ саволларга жавоб излаймиз.\nАмударё туманида ўқувчилар ғўза чопиғига чиқарилди\nҚорақалпоғистоннинг Амударё тумани мактаблари ўқувчилари май ойининг дастлабки кунларидан бошлаб ғўза чопиғи ва яганасида ишлатилмоқда. Бу ҳақда Озодликка яқинда мухтор республикага қилган сафаридан қайтган инсон ҳуқуқлари ҳимоячиси Елена Урлаева хабар қилди. Қорақалпоғистон Xалқ таълими вазири ёрдамчиси эса, бу хабарни инкор этди.\nТермизликлар уйларига булдозер солинaяпти\nТермиз шаҳрида ободончилик ишлари доирасида аҳоли яшайдиган юзлаб уй бузилмоқда. Шаҳар ҳокими қарори билан уйини бўшатмаган оилалар эса¸ милиция ва хавфсизлик ходимлари томонидан сиқувга олинмоқда.\nЎзбек курашчилари кураш ҳимоячилари сафига қўшилди\nХалқаро Олимпия қўмитасини курашни Олимпиада ўйинлари рўйхатидан чиқариш қарорини ўзгартириш борасидаги босимлар давом этаëтир. 15 май - Спорт курашини ҳимоя қилиш халқаро кунида Озодлик билан суҳбатлашган Тошкент мутасаддиси¸ Ўзбекистон ҳам бу уринишларга қўшилганини билдирди.\nТақиқланган секс ўйинчоқлар Тошкент марказида яширин сотилмоқда\nТошкентдаги “Главпочтамт”га чет элдан келиб тушаëтган секс ўйинчоқлар мусодара этилиб¸ йўқ қилинмоқда. Озодлик мухбири билан микрофонсиз суҳбатлашган божгирга кўра¸ Ўзбекистон ҳудудига секс ўйинчоқлар¸ массаж вибраторлари олиб кириш тақиқланган.\nНю-Йоркда 5 ойлик чақалоқни урган ўзбек энагаси устидан ҳукм кутилмоқда\nStaten Island туман прокуратурасининг маълум қилишича¸ ню-йорклик оиланинг икки кичик боласига энагаликка ëлланган 52 яшар Маъмура Носирова 14 июн кунги маҳкама жараëнида 10 ойлик қамоқ жазоси ва АҚШдан депортация қилинишга ҳукм этилиши мумкин.\nЎзбекистон қозоқ уни импортини камайтирди\nҚозоғистонда ишлаб чиқариладиган уннинг асосий харидори ҳисобланган Ўзбекистон бу мамлакатдан кирадиган ун ҳажмини кескин қисқартирди. Бу ҳақда “Казах-Зерно” агентлиги маълумот тарқатди.\nЎзбекистон эгасиз қолган конларини ўзи ўзлаштиради\nШу сабали 2013-2014 йилда режалаштирилган 12 та сармоя ҳудудидан фақат олтитасигина хориж сармоядорларига таклиф этилади.\nҚуртни бу йил "Ўзпахтасаноат" боқмоқда\nЖорий йилда "Ўзпахтасаноат" ассоциациясининг вилоятлардаги бирлашмаларида 200 та замонавий ипак қурти боқиш мажмуаси ташкил қилинди. Эндиликда ассоциация пилла етиштириш жараёнини тўла ўз назоратига олишни режалаштирмоқда. Ҳукуматнинг режалари мувафаққиятли амалга ошса, пиллачиликда бола меҳнатидан фойдаланишга, балки, барҳам берилар?\nНАТО минтақадаги фаолиятини Тошкентдан туриб мувофиқлаштиради\nНАТО Афғонитсондаги қўшинларини Марказий Осиё, жумладан Ўзбекистон орқали олиб чиқишни бошлаётган бир пайтда Тошкентда ўзининг минтақавий идорасини очмоқда. Шимолий альянснинг Тошкентдаги минтақавий ваколатхонаси 3 июн куни очилиши кутиляпти.\nПушкин зўрми, ё Қодирий?..\nДафъатан, савол беўхшов туюлади. Бири – фатиласоч, бири – қоракўз; бири – руснинг, бири – ўзбекнинг кўзга тўтиё адиб. Бу, энди “Инсон учун ўнг қўл зарилроқми ё чап қўл?” дегандек гап-да. Лекин ҳар қанча мантиқсиз, ҳар қанча ўринсиз бўлмасин, “Пушкин: сўнгги дуэль” ҳужжатли фильми кўнгилда шу саркаш саволни уйғотворди...


Петр Чех АПЛда гол ўтказилмаган "қуруқ" ўйинлари бўйича рекорд ўрнатди\nЛондоннинг "Арсенал" клубининг 33 ёшли дарвозабони Петр Чех "Борнмут"га қарши кечган баҳсдаги (2:0) иштироки орқали рекорд қайд этди.\nУшбу учрашувдан сўнг Чехия терма жамоаси дарвозабони ҳисобидаги "қуруқ" ўйинлар сони 170тага етди ва Петр Чех бу борада собиқ дарвозабон Дэвид Жеймс томонидан ўрнатилган рекордни (169та "қуруқ ўйин") янгилади.\nҚайд этиш керакки, чехиялик дарвозабон мавсум бошида "Арсенал"га ўтган эди. Бунга қадар эса 11 йил давомида "Челси" дарвозасини ҳимоя қилган ва унинг "қуруқ" ўйинлари асосан "Челси" сафида қайд этилган.\nБу борадаги энг яхши натижалар қаторида Марк Шварцер (152), "Арсенал"нинг собиқ дарвозабони Дэвид Симэн (140) ҳамда Найжел Мартин (137) кабилар бор.\n— Premier League (@premierleague) 28 декабря 2015